text:
11/2016. (XI. 14.) MEKH rendelete a földgáz rendszerhasználati díjak, a külön díjak, valamint a csatlakozási díjak alkalmazásának szabályairól.
A földgázellátásról szóló 2008. évi XL. törvény 133/A.  § 1., 2., 4., 6. és 9.  pontjában kapott felhatalmazás alapján, a  Magyar
Energetikai és Közmű-szabályozási Hivatalról szóló 2013. évi XXII. törvény 12.  § b)  pontjában meghatározott feladatkörömben
eljárva a következőket rendelem el:
I. FEJEZET 1. Értelmező rendelkezések 1. § (1) A rendszerhasználati díjak tekintetében e rendelet alkalmazásában
a) átadási-átvételi pont:
aa) a szállítóvezeték
aaa) mérési rendszerrel ellátott azon gázátadó állomásának kiadási pontja, illetve az Üzemi és
Kereskedelmi Szabályzat (a továbbiakban: ÜKSZ) alapján az ilyen gázátadó állomásoknak
a rendszerüzemeltető engedélyesek üzletszabályzatában összevont átadóként megjelölt,
kapacitás-lekötés és elszámolás szempontjából összevontan kezelt kiadási pontja és
a  részleges szigetüzem összevont kiadási pontja, amelyen keresztül a  rendszerhasználó
igénye alapján a szállított földgáz a csatlakozó földgázrendszerbe kerül,
aab) olyan virtuális betáplálási pontja, amelyen a részleges szigetüzembe földgáztermelésből
származó betáplált földgáz a  szállítórendszerbe elszámolás-technikailag átadásra
kerülhet,
aac) Osztrák Köztársaság és Magyarország államhatárának Baumgarten felőli betáplálási
pontja – Mosonmagyaróvár (AT >HU),
aad) Ukrán Köztársaság és Magyarország államhatárának Beregovo felőli betáplálási pontja
– Beregdaróc 1400 (UA >HU),
aae) együttműködő földgázrendszerhez csatlakozó hazai termelő mezők betáplálási vagy
összevont betáplálási pontja,
aaf ) mérési rendszerrel ellátott Kiskundorozsma határkeresztező kiadási pontja a  Szerb
Köztársaság felé – Kiskundorozsma (HU > RS),
aag) mérési rendszerrel ellátott Csanádpalota határkeresztező kiadási pontja Románia felé
– Csanádpalota (HU > RO),
aah) részét képező, mérési rendszerrel nem rendelkező a  földgázellátásról szóló 2008. évi
XL. törvény rendelkezéseinek végrehajtásáról szóló 19/2009. (I. 30.) Korm. rendelet
1.  § (1)  bekezdés 11.  pontja szerint meghatározott magyar gázkiegyenlítési pont
(a továbbiakban: MGP),
aai) Horvát Köztársaság és Magyarország államhatárának DonjiMiholjac felőli betáplálási
pontja – Drávaszerdahely (CR >HU),
aaj) mérési rendszerrel ellátott Drávaszerdahely határkeresztező kiadási pontja a  Horvát
Köztársaság felé – Drávaszerdahely (HU > CR),
aak) Szlovák Köztársaság és Magyarország államhatárának Vel’kéZlievce felőli betáplálási
pontja – Balassagyarmat (SK >HU),
aal) Szlovák Köztársaság és Magyarország államhatárának Balassagyarmat felőli kiadási pontja
– Balassagyarmat (HU > SK),
aam) Ukrán Köztársaság és Magyarország államhatárának Beregdaróc felőli kiadási pontja
– Beregdaróc 800 (HU > UA),
aan) Románia és Magyarország államhatárának Horia felőli betáplálási pontja – Csanádpalota
(RO >HU),
aao) azon, a  földgáztermelő földgázrendszeréhez csatlakozó kiadási pontja (a  továbbiakban:
keverőköri kiadási pont), amelyen keresztül a  földgáztermelő igénye alapján
a  szállított földgáz a  földgáztermelő földgázrendszerébe a  betáplált földgáz minőségi
paramétereinek biztosítása érdekében bekeverési céllal kiadásra kerül,
ab) az elosztóvezetékhez
aba) csatlakozó felhasználó földgázellátásához létesített mérési rendszerek kilépő csonkjai,
illetve az átalánydíjas felhasználók esetében a felhasználási hely,
abb) teljes vagy részleges szigetüzemben csatlakozó földgáztermelő által a  kitermelt földgáz
betáplálása érdekében közvetlenül igénybe vett elosztóvezetékhez csatlakozó, azonos
telephelyen lévő összes gázmérő kilépő csonkja,
abc) rendszerhasználó által a  tárolóból való betápláláshoz közvetlenül igénybe vett
elosztóvezetékhez csatlakozó, azonos telephelyen lévő összes gázmérő kilépő csonkja,
abd) csatlakozó másik elosztóvezeték betáplálási pontja,
abe) csatlakozó szállítóvezeték betáplálási pontja,
ac) a tároló
aca) betáplálási pontjai betárolás esetében, beleértve az összevontan kezelt pontokat is,
acb) kiadási pontjai kitárolás esetében, beleértve az összevontan kezelt pontokat is,
b) betárolási díj: az a díj, amelyet a tárolóba betárolt földgáz energiamennyisége (kWh) alapján kell fizetni,
c) betárolási időszak: a földgáztárolói engedélyes által a honlapján közzétett időszak,
d) betárolási kapacitás: szerződésben rögzített, a  tárolási kapacitást lekötő számára a  gáznapon maximálisan
betárolható energiamennyiség, amelynek órai maximuma nem haladhatja meg a napi érték 1/24-ed részét
(kWh),
e) elosztási alapdíj: az  a  díj, amelyet a  20 m3/h-nál kisebb névleges kapacitású gázmérővel rendelkező
felhasználót és a  20 m3/h vagy 20 m3/h-nál nagyobb névleges (össz)kapacitású gázmérővel rendelkező
felhasználót ellátó földgázkereskedőnek, az  egyetemes szolgáltatónak, illetve a  20–100 m3/h névleges
(össz)kapacitású gázmérővel rendelkező felhasználót ellátó földgázkereskedőnek, és a  100 m3/h névleges
kapacitású gázmérővel rendelkező és 2015. január 31-ig a  kapacitás-lekötési szándékát be nem jelentő
rendszerhasználóként eljáró felhasználónak a szerződési időszakra vonatkozóan kell fizetnie,
f ) elosztási átalánydíj: az  a  díj, amelyet a  gázmérővel nem rendelkező rendszerhasználóként eljáró
felhasználónak, és a  gázmérővel nem rendelkező felhasználót ellátó földgázkereskedőnek és az  egyetemes
szolgáltatónak a  szerződési időszakra vonatkozóan az  elosztóvezeték használatáért az  1.  melléklet szerinti
földgáz energiamennyisége (kWh) alapján kell fizetnie,
g) elosztási átszállítási díj: az  a  díj, amelyet az  elosztóvezeték átszállítási céllal történő igénybevétele esetén
a  rendszerhasználóként eljáró felhasználó vagy a  földgázkereskedő annak az  elosztási átszállítást végző
földgázelosztónak fizet, akinek az  általa üzemeltetett elosztóvezetékén a  földgáz átszállításra kerül, azaz
az átszállításra használt elosztóvezetékhez csatlakozó felhasználó a betáplált földgázból nem vételez,
gy) elosztási forgalmi díj: az  a  díj, amelyet az  elosztóvezetékhez csatlakozó rendszerhasználóként eljáró
felhasználónak, valamint az  elosztóvezetékhez csatlakozó felhasználót ellátó földgázkereskedőnek és
az  egyetemes szolgáltatónak a  földgázmennyiség energiamennyiségre átszámított értékéért (kWh) kell
fizetnie,
h) elosztási kapacitásdíj: az  a  díj, amelyet a  964–5264 kWh/h kapacitás-lekötési igényű felhasználót
ellátó földgázkereskedőnek és az  5264 kWh/h feletti kapacitás-lekötési igényű felhasználót ellátó
földgázkereskedőnek, a  felhasználó részére lekötött legnagyobb kapacitás (kWh/h) alapján a  szerződési
időszakra vonatkozóan kell fizetni, valamint az  ilyen kapacitás-lekötéssel rendelkező rendszerhasználóként
eljáró felhasználónak a  lekötött legnagyobb kapacitás (kWh/h) alapján a  szerződési időszakra vonatkozóan
kell fizetnie,
i) hálózati veszteség: a földgázszállítás, a földgázelosztás és a földgáztárolás során bekövetkező veszteség,
j) kitárolási díj: az a díj, amelyet a tárolóból kitárolt földgáz energiamennyisége (kWh) alapján kell fizetni,
k) kitárolási időszak: a földgáztárolói engedélyes által a honlapján közzétett időszak,
l) kitárolási kapacitás: szerződésben rögzített, a  tárolási kapacitást lekötő számára a  gáznapon maximálisan
kitárolható energiamennyiség, amelynek órai maximuma nem haladhatja meg a  napi érték 1/24-ed részét
(kWh),
m) megszakítható kapacitás: a  szállítási rendszerüzemeltető, a  földgázelosztó vagy a  földgáztárolói engedélyes
által a rendszerhasználó számára adott átadási-átvételi ponton rendelkezésre bocsátott kapacitás, amelynek
igénybevétele mértékét a  szállítási rendszerüzemeltető, a  földgázelosztó vagy a  földgáztárolói engedélyes
jogosult csökkenteni,
n) mobilkapacitás: a földalatti földgáztároló azon befogadóképessége, amely szerződésben rögzített és a tárolási
kapacitást lekötő rendszerhasználó számára a tárolási szerződés időtartama alatt rendelkezésre áll,
ny) gáznapi középhőmérséklet: az Országos Meteorológiai Szolgálat (a továbbiakban: OMSz) által az 3. melléklet
szerinti mérési pontokon mért és a gáznapot követő nap 12:00 óráig nyilvánosságra hozott hőmérsékletérték,
o) szagosítási díj: az  a  díj, amelyet a  földgáz kapacitás-lekötési szerződéssel rendelkező rendszerhasználók
a földgázszállítónak a földgáz szagosításáért fizetnek,
p) szállítási forgalmi díj: az a díj, amelyet az átadási-átvételi ponton mért földgázmennyiség energiamennyiségre
átszámított értéke (kWh) alapján kell fizetni,
q) szállítási kapacitásdíj: az a díj, amelyet a lekötött legnagyobb kapacitás (betáplálási és kiadási ponton Ft/kWh/h)
alapján kell fizetni,
r) rendszerhasználati szerződési időszak (a továbbiakban: szerződési időszak):
ra) éves kapacitás-lekötés esetében a gázév,
rb) a gázéven belüli negyedéves kapacitás-lekötés esetében a teljes naptári negyedévből álló időszak,
rc) gázéven belüli havi kapacitás-lekötés esetében a teljes naptári hónapból álló időszak,
rd) a gázéven belüli napi kapacitás-lekötés esetében a teljes gáznapból álló időszak,
re) napon belüli kapacitás-lekötés esetében a gáznap végéig hátralévő időszak,
s) tárolási év: adott naptári év április 1-jétől a következő naptári év március 31-éig tartó időszak,
sz) tárolói kapacitásdíj: az  az éves díj, amelyet a  rendszerhasználó által szerződéssel lekötött mobilkapacitás
(kWh) alapján kell fizetni, t) fizikai áramlással ellentétes irányú (backhaul) kapacitás: a  földgáz olyan, nem fizikai szállítását lehetővé tevő
kapacitás, amely segítségével a  fizikai áramlással ellentétes irányú szállítási feladatot a  rendszerüzemeltető
a fizikai áramlás irányú szállítási feladatból történő nettósítással teljesít,
ty) téli fogyasztási időszak: az  adott naptári év október 1-jétől a  következő naptári év március 31-éig terjedő
időszak,
u) utólagos kapacitásdíj: az a díj, amelyet a 8. § (2) bekezdés a)–c) és e) pontjában, a 9. § (7) bekezdésében, illetve
a  22.  § (7)  bekezdés a)–d)  pontjában meghatározott díjfizetésre kötelezett az  adott hónapban –12,0 °C-nál
hidegebb középhőmérsékletű gáznapon jogosulatlanul igénybe vett legnagyobb – az  adott hónapban
–12,0 °C, vagy annál melegebb középhőmérsékletű gáznapon a  kapacitástúllépési pótdíj fizetés alapjául
szolgáló többletteljesítménnyel csökkentett – többletkapacitás után fizet, és melynek mértéke megegyezik
az adott árszabás szerinti szállítási, illetve elosztási kapacitásdíjakkal.
(2) A csatlakozási díjak tekintetében e rendelet alkalmazásában:
1. bekapcsolás: az  egyetemes szolgáltatásra jogosult leendő felhasználó földgázellátásához szükséges azon
hálózathasználati feltételek biztosítása (vásárolt kapacitásra vonatkozó igény kielégítése), amely legfeljebb
a  leágazó elosztóvezeték építésére és üzembe helyezésére, valamint a  csatlakozóvezeték és a  fogyasztói
vezeték üzembe helyezésére terjed ki,
2. fejlesztés:
a) egyetemes szolgáltatásra jogosult leendő, vagy már csatlakozott felhasználó esetén: az  egyetemes
szolgáltatásra jogosult leendő felhasználó igényének, vagy a  már csatlakozott egyetemes
szolgáltatásra jogosult felhasználó többletigényének (vásárolt kapacitásra vonatkozó igényének)
a  bekapcsoláshoz képest nagyobb műszaki beruházással megvalósítható, elosztóvezeték-építéssel
történő kielégítése,
b) egyetemes szolgáltatásra nem jogosult leendő, vagy már csatlakozott felhasználó esetén: az egyetemes
szolgáltatásra nem jogosult leendő felhasználó igényének, vagy a  már csatlakozott egyetemes
szolgáltatásra nem jogosult felhasználó többletigényének (vásárolt kapacitásra vonatkozó
igényének) szállító- vagy elosztóvezeték-építéssel történő kielégítése, beleértve a csatlakozóvezeték
és a  fogyasztói vezeték üzembe helyezését is; valamint a  földgáztermelő részére csatlakozási pont
kialakítása,
3. kapacitásigény: a  leendő, vagy a  már csatlakozott felhasználó által a  szállítási rendszerüzemeltető vagy
a földgázelosztó részére benyújtott igénylésben megadott kapacitás,
4. kapacitásnövelés: a  vásárolt kapacitást meghaladó többletkapacitás iránti igény kielégítése szállító- vagy
elosztóvezeték építése nélkül,
5. kezdő beruházás: a  földgáz csatlakozási díjak meghatározásáról és alkalmazásuk általános szabályairól
szóló 79/2011. (XII. 22.) NFM rendelet, vagy a  földgáz csatlakozási díjak meghatározásának szempontjairól
és a  csatlakozási díjak elemeiről szóló 43/2013. (VII. 25.) NFM rendelet alapján, de 2014. szeptember 1-je
előtt megkötött csatlakozási szerződéssel létesített vagy létesítendő földgáz elosztóvezeték építésével
megvalósuló csatlakozás,
6. leágazó elosztóvezeték: az elosztóvezeték azon része, amely az elosztóvezeték-leágazástól a felhasználási hely
telekhatáráig tart,
7. leendő felhasználó: aki – a  kapacitásnövelés esetét ide nem értve – kapacitásigényt jelent be a  szállítási
rendszerüzemeltető vagy a földgázelosztó részére,
8. rákapcsolás: a  2004. január 27. előtt létesült leágazó elosztóvezetékkel rendelkező ingatlanokon a  leágazó
elosztóvezeték, a csatlakozó vezeték és a fogyasztói vezeték üzembe helyezése.
ELSŐ RÉSZ
A RENDSZERHASZNÁLATI DÍJAK I. FEJEZET
ÁLTALÁNOS RENDELKEZÉSEK
2. § (1) A  rendszerhasználati díjakat a  rendszerhasználónak az  ÜKSZ-ben előírt – a  szállítási rendszerüzemeltető,
a földgázelosztó és a földgáztárolói engedélyes által biztosított – szolgáltatások ellenértékeként kell megfizetni.
(2) A szállítási rendszerüzemeltető, a földgázelosztó és a földgáztárolói engedélyes a részére fizetett rendszerhasználati
díjakat elkülönítve, díjtételenként köteles nyilvántartani, elszámolni és a  rendszerhasználó (fizető) számláján
megjeleníteni.
(3) A  rendszerhasználati díjak megállapítása és megfizetése során a  gáztechnikai normálállapotra való átszámítás
a  41.  § szabályai szerint történik, a  hőmérséklet átváltása tekintetében a  Minőségi Elszámolási Rendszer
(a továbbiakban: MER) az irányadó.
(4) A  rendszerhasználati díjakat – egyéb megállapodás hiányában – a  teljesített szolgáltatás alapján átadási-átvételi
pontonként havonta egy alkalommal kell megfizetni.
(5) A részletes áralkalmazási feltételeket a 8–43. § tartalmazza.
3. § (1) Ha a  földgázkereskedő a  felhasználó szerződéseit megbízottként kezeli, az  e  rendeletben meghatározott pótdíjak
kivételével a  rendszerüzemeltető részére fizetendő rendszerhasználati díjakat eltérő megállapodás hiányában
a földgázkereskedő érvényesíti a felhasználó felé.
(2) A  földgázkereskedő az  (1)  bekezdés szerinti díjak tárgyhóra eső részét a  tárgyhó első napján vele szerződéses
jogviszonyban álló felhasználótól kérheti.
(3) A  rendszerüzemeltető köteles a  kereskedőváltás miatt szükséges kapacitás-lekötési szerződésmódosítást
ellenszolgáltatás-mentesen lehetővé tenni.
(4) A szolgáltatásból történő végleges kikapcsolást a gázév közben kérő felhasználót ellátó földgázkereskedő – kivéve
a  lakossági felhasználó esetét – az  alapdíjat a  gázév végéig, a  kapacitásdíjat a  teljes szerződési időszakra köteles
megfizetni.
(5) A  szolgáltatásba történő bekapcsolást gázév közben kérő felhasználót – ide nem értve a  lakossági felhasználót –
ellátó földgázkereskedő az alapdíjat a gázév végéig köteles megfizetni.
4. § (1) Ha a  Hivatal a  földgáz végső menedékes szolgáltatásról és a  földgázkereskedő működésének lehetetlenülése
esetén a felhasználók földgázellátását veszélyeztető helyzet fennállása következtében alkalmazandó eljárásról szóló
296/2015. (X. 13.) Korm. rendelet alapján földgázkereskedőt (a továbbiakban: végső menedékes kereskedő) jelöl ki,
a  végső menedékes kereskedő a  gázévből hátralévő időszakra a  kijelölő határozatban megállapított kapacitások
feletti, a  kijelöléssel érintett felhasználók ellátására lekötött többletkapacitást éven belüli kapacitástermékkel
biztosíthatja.
(2) A  végső menedékes kereskedő kijelölése esetén a  szállítási rendszerüzemeltető és a  földgázelosztó a  kijelölő
határozat közlését követő 30. napig a végső menedékes kereskedő felé a kijelölés mértékéig kapacitás-túllépési és
nominálás eltérési pótdíjat nem érvényesíthet.
5. § (1) A  rendszerhasználó a  13.  § és a  30.  § szerinti, nem téli fogyasztási időszakra vonatkozó díjat köteles megfizetni
az  általa ellátott azon felhasználási helyre, az  1.  § (1)  bekezdés a)  pont aa)  alpontjának aaa)  alpontjában és
ab) alpontjának aba) alpontjában meghatározott átadási-átvételi pontra vonatkozóan, amelyre teljesülnek az alábbi
feltételek:
a) a  felhasználási hely gázmérői 20 m3/h-nál nagyobb névleges összkapacitásúak és az  érintett felhasználási
helyen van legalább egy olyan üzembe helyezett gázmérő, amelyen keresztül
aa) adott gázév január 1. és március 31. közötti időszakában nem történik gázvételezés, vagy
ab) az  érintett átadási-átvételi ponton felszerelt fogyasztásmérő berendezés rendelkezik távadóval és
a jeltovábbításhoz szükséges telemechanikai rendszerrel, melynek felszerelési és kiépítési költségeit
– egyéb megállapodás hiányában – a felhasználó viseli;
b) a  felhasználási hely tekintetében az  érintett átadási-átvételi ponton a  téli fogyasztási időszakra lekötött
éves és negyedéves legnagyobb összkapacitás legfeljebb fele a  nem téli fogyasztási időszakra lekötött
legnagyobb kapacitásnak, továbbá
c) a  felhasználási hely tekintetében az  érintett átadási-átvételi ponton a  (2)  bekezdés szerinti igazolásban
szereplő, nem téli fogyasztási időszakban használt berendezések, adott gázév október 1. és 31. közötti,
valamint április 1. és szeptember 30. közötti összes földgáz felhasználása nagyobb, mint a  november 1. és
március 31. közötti összes földgáz felhasználása.
(2) A  nem téli fogyasztási időszakra az  (1)  bekezdésnek megfelelő rendszerhasználó a  Hivatal által kiadott
igazolás alapján, az  igazolásban szereplő átadási-átvételi pontra meghatározott mértékig köthet le kapacitást.
A rendszerhasználó a 4. melléklet szerinti formában és adattartalommal írásban benyújtott kérelemmel igényelheti
az igazolást a Hivataltól április 30-ig a következő gázévre vonatkozóan. Az igazolást a Hivatal 60 napon belül adja ki.
(3) A  nem téli fogyasztási időszakra lekötött kapacitás másodlagos kapacitás-kereskedelemben nem értékesíthető,
kereskedőváltás esetén a korábbi földgázkereskedő köteles azt teljes mértékben átadni az új földgázkereskedőnek.
(4) A  Hivatal a  rendszerhasználó (1)  bekezdés szerinti jogosultságát utólagosan ellenőrzi a  rendszerüzemeltető
adatszolgáltatása alapján.
(5) A  (2)  bekezdés szerinti igazolásokban szereplő átadási-átvételi pontokra vonatkozó, díjfizetési feltételeket
tartalmazó, rendszerhasználó és rendszerüzemeltető közti szerződésben rendelkezni kell a  korlátozás, illetve
a megszakíthatóság lehetőségéről azokra az esetekre, amikor a nem téli fogyasztási időszakra vonatkozó kapacitás
igénybevételére október, november és december hónapokban –5,0 °C-nál hidegebb középhőmérsékletű
gáznapokon kerül sor, és az igénybevétel az ellátásbiztonságot veszélyeztetné vagy az adott átadási-átvételi ponton
szűkületet okozna.
(6) A  téli fogyasztási időszakban a  rendszerhasználó nem téli fogyasztási időszakra lekötött kapacitására
a  rendszerüzemeltető – az  ÜKSZ szerinti megszakítás esetén – a  17.  § és a  34.  § szerinti szabályokat nem köteles
alkalmazni.
(7) A  13.  § (4)  bekezdése és a  30.  § (7)  bekezdése szerinti jóváhagyási eljárás során a  Hivatal különösen az  adott
felhasználók kapacitás-lekötési és fogyasztási körülményeit, továbbá a rendszerüzemeltetők adott felhasználókhoz
kapcsolódó ellátási tevékenységét jellemző körülményeket veszi figyelembe.
6. § A  rendszerüzemeltetők által az  átadási-átvételi pontokra meghirdetett kapacitástermékeket a  rendszerhasználó
lekötheti – figyelemmel a  13. és a  30.  §-okra – mind a  téli fogyasztási időszakban, mind a  nem téli fogyasztási
időszakban a  már meglévő lekötésektől függetlenül, amennyiben a  kapacitástermék az  adott átadási-átvételi
ponton az adott gáznapot is tartalmazó szerződési időszakra vonatkozik.
7. § A rendszerhasználati díjakat és az egyes díjak elemeit a Hivatal a földgáz rendszerhasználati díjak, a külön díjak és
a  csatlakozási díjak meghatározásának keretszabályairól szóló 8/2016. (X. 13.) MEKH rendelet (a  továbbiakban:
Árszabályozási keretrendelet) alapján az egyes engedélyesek vonatkozásában állapítja meg.
II. FEJEZET
SZÁLLÍTÁSI RENDSZERÜZEMELTETÉSI DÍJRENDSZER 8. § (1) A  szállítási rendszerüzemeltetési díj és alkalmazási feltételei az  1.  § (1)  bekezdés a)  pont aa)  alpontja – kivéve
az aah) alpont szerinti átadási-átvételi pontot – és ac) alpontja szerinti átadási-átvételi pontokra vonatkoznak.
(2) A szállítóvezeték igénybevétele esetén a szállítási rendszerüzemeltető részére a szállítási kapacitásdíjat és a szállítási
forgalmi díjat
a) a földgázkereskedő, beleértve a Magyarország területén átszállító vállalkozást is,
b) az egyetemes szolgáltató,
c) a rendszerhasználóként eljáró felhasználó,
d) a Magyar Szénhidrogén Készletező Szövetség, valamint
e) a földgáztermelő
köteles megfizetni.
(3) A  (2)  bekezdés szerint díjfizetésre kötelezetteket az  (1)  bekezdésben meghatározott díjakon felül más szállítási
rendszerüzemeltetési díjfizetési kötelezettség nem terheli. A  9–21.  §-ban meghatározott áralkalmazási feltételek
a (4) bekezdés szerinti díjfizetésre kötelezettekre is megfelelően irányadók.
(4) A szállítási rendszerüzemeltetési díjakat a földgázellátásról szóló 2008. évi XL. törvény (a továbbiakban: GET)
104/B. § (4) bekezdése alapján kiadott határozat, áralkalmazási feltételeit a 9–21. § tartalmazza.
(5) A részleges szigetüzem esetében a virtuális betáplálási pontra a szállítási kapacitás díjat nem kell megfizetni.
 (6) A  részleges szigetüzem esetében az  összevont kiadási pontra a  szállítóvezetékről igénybe vett kiadási kapacitás
után szállítási kapacitás díjat és az allokált mennyiség termeléssel arányosan csökkentett mértéke után a szállítási
forgalmi díjat, valamint a  teljes allokált mennyiségre vonatkozóan a  szagosítási díjat meg kell fizetni a  szállítási
rendszerüzemeltető részére.
(7) A földgázszállító hálózatokhoz való hozzáférés feltételeiről és az 1775/2005/EK rendelet hatályon kívül helyezéséről
szóló 715/2009/EK európai parlamenti és tanácsi rendelet szerinti
a) lekötött kapacitás visszaadása, illetve
b) hosszú távú lekötött kapacitás visszavétele
esetén a  szállítási rendszerüzemeltető az  újra értékesített kapacitás mértékére köteles a  visszaadásban vagy
visszavételben érintett rendszerhasználó számára az  eredeti kapacitáslekötésre vonatkozó szállítási kapacitásdíj
időarányos részét visszafizetni legfeljebb az  érintett kapacitás újraértékesítésből származó szállítási kapacitásdíj
mértékéig.
2. Általános rendelkezések 9. § (1) A  szállítási forgalmi díjat az  1.  § (1)  bekezdés a)  pont aa)  alpont aaa), aaf ), aag), aaj), aal) és aam)  alpontja
szerinti átadási-átvételi pontokon mért és a  kapcsolódó (elosztó)rendszer üzemeltetője által – az  ÜKSZ-ben,
illetve a  határkeresztező vezetékek esetében a  kapcsolódó rendszerüzemeltetővel kötött együttműködési
megállapodásban, a szállítóvezeték betáplálási és kiadási pontjaira vonatkozó allokálási szabályok szerint – leosztott
földgáz energiamennyisége után kell megfizetni a tárgyhót követő hónapban. Az elszámoláshoz szükséges adatok
rögzítésének, átadásának módját az ÜKSZ, illetve az Együttműködési Megállapodás tartalmazza.
(2) A rendszerhasználók által fizetendő szállítási kapacitásdíj összegét
a) az általuk az 1. § (1) bekezdés a) pont aa) alpont aaa)–aag) és aai)–aao) alpontja, továbbá az 1. § (1) bekezdés
a)  pont ac)  alpont acb)  alpontja szerinti átadási-átvételi pontonkénti bontásban lekötött legnagyobb órai
kapacitások, valamint
b) az egységnyi kapacitásra vonatkozó szállítási kapacitásdíj
szorzataként kell megállapítani. A  szállítási kapacitásdíj szerződésben meghatározott időközönként, de legalább
havonta havi egyenlő részletekben, a hónap első napján fizetendő.
(3) A fizikai áramlással ellentétes irányú (backhaul) kapacitás lekötésekor fizetendő díjat
a) az 1. § (1) bekezdés a) pont aa) alpont aaa), aal) és aam) alpontjában meghatározott kiadási pontok esetében
az 1. § (1) bekezdés a) pont aa) alpont aae) alpontja szerinti hazai termelés betáplálási pontra,
b) az 1. § (1) bekezdés a) pont aa) alpont aac), aad), aae) és aak) alpontja szerinti betáplálási pontok esetében
az 1. § (1) bekezdés a) pont aa) alpont aaa) alpontja szerinti kiadási pontokra,
c) az  1.  § (1)  bekezdés a)  pont aa)  alpont aaf ) és aag)  alpontjában meghatározott határkeresztező kiadási
pontok esetében az adott aaf ) vagy aag) alpont szerinti határkeresztező kiadási pontra,
d) az 1. § (1) bekezdés a) pont ac) alpont aca) és acb) alpontja szerinti átadási-átvételi pontok esetében az 1. §
(1) bekezdés a) pont ac) alpont acb) alpontja szerinti betáplálási pontra
meghatározott kapacitásdíj alapján kell számítani, figyelemmel a  szerződési időszakra és a  12., továbbá
a 14–16. §-okban meghatározottakra.
(4) Az 1. § (1) bekezdés a) pont aa) alpont aaf ) és aag) alpontja szerinti határkeresztező vezetékhez a fizikai áramlással
ellentétes irányú hozzáférés esetében a rendszerhasználónak meg kell fizetni az 1. § (1) bekezdés a) pont aa) alpont
aaa) alpontja szerinti kiadási pontokra meghatározott kapacitásdíjat is.
(5) Ha a földgázellátás a szállítási rendszerüzemeltetőnek felróható okból egybefüggő 24 órás időtartamnál hosszabb
üzemzavar miatt szünetel, a  szállítási kapacitásdíjat a  kieső napokra nem kell megfizetni. Ez  a  rendelkezés nem
vonatkozik az előre bejelentett és megadott időtartamú tervszerű karbantartás miatti kiesésre.
(6) A  rendszerhasználó az  ÜKSZ szerint – a  rendszerüzemeltetők üzletszabályzatában összevont átadóként megjelölt
gázátadó állomások esetében – kapacitás-lekötését az összevont kiadási pontra adja meg. Az összevont gázátadó
állomások kapacitás-lekötési, nominálási és gázforgalmi elszámolás szempontjából egy gázátadó állomásnak, azaz
összevont kiadási pontnak minősülnek, amelyhez kapcsolódóan a nominálástól való eltérés, a kapacitás-túllépés és
az energiamennyiség alapú forgalom elszámolási rendjét az ÜKSZ tartalmazza.
(7) Az  1.  § (1)  bekezdés a)  pont aa)  alpont aaf ), aag)  alpontja szerinti határkeresztező vezeték használata esetében
a rendszerhasználónak meg kell fizetni az 1. § (1) bekezdés a) pont aa) alpont aaa) alpontja szerinti kiadási szállítási
kapacitás díjat is.
(8) Az  1.  § (1)  bekezdés a)  pont aa)  alpont aan)  alpontja szerinti határkeresztező vezeték és a  Magyarország
államhatárán belül található szállítóvezeték-rendszer együttes használata esetén a  rendszerhasználónak meg kell
fizetni az 1. § (1) bekezdés a) pont aa) alpont aan) alpontjára vonatkozó betáplálási szállítási kapacitásdíjat is.
(9) Az  1.  § (1)  bekezdés a)  pont aa)  alpont aao)  alpontján kiadott energiamennyiségnek az  1.  § (1)  bekezdés a)  pont
aa) alpont aae) alpontján történő visszatáplálása érdekében az aae) alponton nem kell kapacitást lekötni.
10. § (1) Ha a szabad kapacitást egy adott átadási-átvételi ponton a rendszerhasználók teljes mértékben lekötötték, vagy egy
adott átadási-átvételi ponton a rendszerhasználók 2015. október 1-jétől kezdődően egy adott szerződési időszakra
felkínált szabványos kapacitástermék legalább 95%-át lekötötték, vagy amennyiben műszaki okokból indokolt,
akkor a  szállítási rendszerüzemeltető megszakítható kapacitást ajánlhat fel. Ennek alapján a  rendszerhasználó
a  megszakítható szállítási kapacitást a  szállítási rendszerüzemeltetővel kötött szerződésben meghatározott
feltételekkel és mértékben veheti igénybe.
(2) A  megszakítható kapacitással rendelkező rendszerhasználó köteles a  kapacitás-lekötési szerződésben
szabályozott folyamatos és azonnali információt biztosítani az  aktuális és várható gázátvételi szintjéről a  szállítási
rendszerüzemeltető számára.
(3) A  megszakítási helyzet fennállásáról kapott értesítést követően a  rendszerhasználó a  megszakítási joggal
rendelkező szállítási rendszerüzemeltető felszólítására, a  szerződésben meghatározott időn belül megkezdi
a megjelölt átadási-átvételi ponton a megszakítható vételezés előírt szintre való beállítását, és azt a szerződésben
meghatározott időn belül befejezi.
(4) Amennyiben az  érintett rendszerhasználó az  (1)  bekezdés szerinti szerződésben megjelölt határidőn belül
az  elrendelt kapacitás-beállítást végre nem hajtásával megszakítási hibát követ el, a  szállítási rendszerüzemeltető
jogosult megszakítási pótdíjként az érintett rendszerhasználó terhére az előírt kapacitásszintjétől eltérő kapacitása
alapján számított éves szállítási kapacitásdíjának 1/365-öd részének 1,5-szeresét minden, a megjelölt határidő után
megkezdett órára felszámítani.
11. § (1) A  8.  § (2)  bekezdés a)–c) és e)  pontja szerinti díjfizetésre kötelezett az  átadási-átvételi pontonként lekötött órai
kapacitás 1%-nál nagyobb mértékű túllépése esetén – átadási-átvételi pontonként – pótdíjat, valamint utólagos
kapacitásdíjat köteles fizetni a  szállítási rendszerüzemeltetőnek. A  fizetendő pótdíj mértéke az  adott hónapon
belül a  –12,0 °C, vagy annál melegebb középhőmérsékletű gáznapon jogosulatlanul igénybe vett legnagyobb
többletkapacitás éves szállítási kapacitásdíjának 1,5-szerese. A  fizetendő utólagos kapacitásdíj mértéke az  adott
hónapon belül a  –12,0 °C-nál hidegebb középhőmérsékletű gáznapon jogosulatlanul igénybe vett legnagyobb
– az  adott hónapban –12,0 °C, vagy annál melegebb középhőmérsékletű gáznapon a  kapacitástúllépési
pótdíj fizetés alapjául szolgáló többletkapacitással csökkentett – többletkapacitás éves szállítási kapacitásdíja.
A betáplálási pontok esetében a 3. mellékletben foglalt OMSz mérési pontok szerinti gáznapi középhőmérsékletek
számtani átlagát, a  kiadási pontok esetében a  kiadási ponthoz rendelt mérési ponton mért gáznapi
középhőmérsékletet kell figyelembe venni. Ismételt kapacitás-túllépés esetén a  pótdíj havonta ismételten
felszámításra kerül. Az utólagos kapacitásdíjat csak a megelőző hónapban (hónapokban), a –12,0 °C-nál hidegebb
középhőmérsékletű gáznapon jogosulatlanul igénybe vett többletkapacitás feletti kapacitásra kell megfizetni
a  szállítási rendszerüzemeltető számára. A  kapacitás-túllépési pótdíj és utólagos kapacitásdíj számításának
alapja a  földgáz égéshőben lekötött, szerződésben rögzített órai kapacitás és a  túllépéssel érintett órában átvett
energiamennyiség teljes különbözete. A  kapacitás-túllépés elszámolása az  1.  § (1)  bekezdés a)  pont aa)  alpont
aaa), aac)–aag), aai)–aan)  alpontja és ac)  alpont acb)  alpontja szerinti átadási-átvételi ponton mért órai, égéshőre
átszámított mennyiségnek a  rendszerhasználóra – az  ÜKSZ-ben rögzített allokálási szabályok szerint – leosztott
órai (kWh/h) mennyiségek alapján történik. A  szállítási rendszerüzemeltető köteles a  szállíttató párokat, valamint
a  szállíttató párokra allokált mennyiségeket is feltüntetni a  pótdíj számlán. Az  elszámoláshoz szükséges adatok
rögzítésének, átadásának módját az ÜKSZ tartalmazza.
(2) Nem számítható fel kapacitás-túllépési pótdíj a  984/2013/EU Bizottsági rendelet 3.  cikk 12.  pontja és a  21.  cikke
szerinti túlnominálási eljárás keretében biztosított napon belüli megszakítható szállítóvezetéki kapacitásra
vonatkozóan, amennyiben valamennyi nem megszakítható kapacitás elkelt és ezen átadás-átvételi ponton
lekötéssel rendelkező rendszerhasználó a  lekötése teljes mértékéig nominált az  adott gáznapra, illetve a  gáznap
óráira.
(3) Amennyiben adott hőmérséklet-mérési helyen adott gáznapra vonatkozóan nem áll rendelkezésre az (1) bekezdés
szerinti gáznapi középhőmérséklet adat, a  felek az  OMSz-t kérik fel helyettesítő érték megállapítására. A  felek
eltérően is megállapodhatnak a  kiadási pontokhoz rendelt hőmérséklet-mérési pontok tekintetében. A  szállítási
rendszerüzemeltető és a  13.  § (2)  bekezdése szerinti kapacitás igényű felhasználó által közösen elhelyezett,
mérési adatokat rögzítő, hitelesített helyi hőmérsékletmérő berendezés adatait kell alkalmazni, ha a  szállítási
rendszerüzemeltető és ez  a  felhasználó így állapodik meg, és a  felhasználó viseli a  hőmérsékletmérő berendezés
költségeit.
(4) A 8. § (2) bekezdés a)–c) és e) pontja szerinti díjfizetésre kötelezettek által fizetendő utólagos kapacitásdíj összegét
a) a gázév során először, adott hónapban, –12,0 °C-nál hidegebb középhőmérsékletű gáznapon jogosulatlanul
igénybe vett legnagyobb – adott hónapban –12,0 °C, vagy annál melegebb középhőmérsékletű gáznapon
a kapacitástúllépési pótdíj fizetés alapjául szolgáló többletteljesítménnyel csökkentett – többletkapacitás, és
b) a szállítási kapacitásdíj
szorzataként kell megállapítani. (5) Az  adott hónapban, az  utólagos kapacitásdíjat a  8.  § (2)  bekezdés a)–c) és e)  pontja szerinti díjfizetésre
kötelezetteknek a  megelőző hónap, –12,0 °C-nál hidegebb középhőmérsékletű gáznapján jogosulatlanul igénybe
vett legnagyobb többletkapacitás feletti kapacitásra kell megfizetni.
(6) A  8.  § (2)  bekezdés a)–c) és e)  pontjában meghatározott díjfizetésre kötelezett 0,0975 Ft/kWh nominálás eltérési
pótdíjat köteles fizetni a  szállítási rendszerüzemeltetőnek az  ÜKSZ-ben meghatározott esetekben és feltételek
szerint. Nem számítható fel nominálás eltérési pótdíj a  984/2013/EU Bizottsági rendelet 3.  cikk 12.  pontja és
a 21. cikke szerinti túlnominálási eljárás keretében biztosított napon belüli megszakítható kapacitásra vonatkozóan,
amennyiben valamennyi nem megszakítható kapacitás elkelt és ezen átadás-átvételi ponton lekötéssel rendelkező
rendszerhasználó a lekötése teljes mértékéig nominált az adott gáznapra, illetve a gáznap óráira.
(7) A  8.  § (2)  bekezdés a)–c) és e)  pontjában meghatározott díjfizetésre kötelezett, amennyiben kereskedési platform
tagsággal nem rendelkezik, 0,1624 Ft/kWh kiegyensúlyozási pótdíjat köteles fizetni a kiegyensúlyozási szolgáltatást
nyújtó szállítási rendszerüzemeltetőnek az ÜKSZ-ben meghatározott esetekben és feltételek szerint.
(8) A  kapacitás-túllépés miatti pótdíj és az  utólagos kapacitásdíj kiszámításakor a  kapacitás mértékének betáplálási
illetve kiadási ponton kWh/h mértékegységben történő megállapításához az adott gáznapra vonatkozóan az adott
hálózati ponthoz az ÜKSZ-ben foglaltak szerint meghatározott napi átlagos égéshőt kell figyelembe venni.
(9) Az (1) bekezdés szerinti díjakra vonatkozó számlát a szállítási rendszerüzemeltető a szállítási kapacitásdíj számlájával
egyszerre jogosult kiállítani a rendszerhasználó számára, aki a külön kiállított, a pótdíjakra és utólagos kapacitásdíjra
vonatkozó számlákat a szállítási kapacitásdíj számlájával együtt köteles kiegyenlíteni.
(10) A 8. § (2) bekezdés a)–c) és e) pontjaiban meghatározott díjfizetésre kötelezett rendszerhasználó 0,3 Ft/kWh fizikai
szállítás nélküli jogcímátvezetés pótdíjat köteles fizetni a  szállítási rendszerüzemeltetőnek abban az  esetben, ha
a  rendszerhasználó a  kereskedelmi platformon megkötött hálózati ponti rövid távú szabványtermékre vonatkozó
ügyletéről készült tranzakciós értesítést követő – ÜKSZ szerinti – nominálását nem az érintett átadás-átvételi pontra,
irányra és nem az adott mennyiségben adja meg a szállítási rendszerüzemeltető informatikai platformján.
3. A szállítási kapacitásdíj fizetésének szabályai az átadási-átvételi pontokon történő éves szállítási
kapacitás-lekötés esetén
12. § (1) A  szerződési időszakra lekötött éves kapacitás esetén a  Hivatal a  GET 104/B.  § (4)  bekezdése alapján kiadott
határozata szerinti szállítási kapacitásdíjat kell megfizetni.
(2) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(3) A  rendszerhasználó kérésére a  szállítási rendszerüzemeltető köteles díjmentesen a  fűtőértéket közölni és
a jegyzőkönyvben szereplő égéshőt díjmentesen, műbizonylattal alátámasztani.
13. § (1) A  Hivatal által kiadott, 5.  § (2)  bekezdése szerinti igazolással rendelkező rendszerhasználó jogosult – legfeljebb
az abban szereplő kapacitás mértékéig az ÜKSZ-ben rögzített eljárásrend szerint – a nem téli fogyasztási időszakban
kapacitást lekötni. Az  5.  § (2)  bekezdése szerinti igazolással rendelkező rendszerhasználó az  5.  § (1)  bekezdése
szerinti átadási-átvételi pontokon a  téli fogyasztási időszakra lekötött kapacitások alapján megfizetett szállítási
kapacitásdíjon felül a nem téli fogyasztási időszakra lekötött kapacitások és a téli fogyasztási időszakra lekötött éves
kapacitások pozitív különbözetére az éves szállítási kapacitásdíj 5%-át köteles megfizetni.
(2) Az  5.  § (2)  bekezdése szerinti igazolással rendelkező rendszerhasználó az  érintett átadási-átvételi pontokon
a  nem téli fogyasztási időszakra lekötött kapacitásának október, november és december havi – ÜKSZ szerinti –
igénybevétele után a  Hivatal GET 104/B.  § (4)  bekezdése alapján kiadott határozata szerinti szállítási kapacitásdíj
1/365-öd részét – az  (1)  bekezdés szerinti összegen felül – azokra a  napokra is köteles megfizetni, amelyeken
földgázt vételez, és a gáznapon allokált óracsúcs meghaladja a gáznapra vonatkozó legmagasabb lekötött, éves és
negyedéves összkapacitást. A  szállítási kapacitásdíj számításának alapja a  szállítóvezeték átadási-átvételi pontjain
mért órai, égéshőre átszámított mennyiségnek a rendszerhasználóra – az ÜKSZ-ben a szállítóvezeték átadási-átvételi
pontjaira vonatkozó óracsúcs allokálási szabályok szerint – leosztott órai mennyisége (kWh/h). A  kapacitásdíjat
az  allokált óracsúcs és a  téli fogyasztási időszakra lekötött éves és negyedéves kapacitás különbségére kell
megfizetni.
(3) Ha az  5.  § (2)  bekezdése szerinti igazolással rendelkező rendszerhasználó az  érintett átadási-átvételi pontokon
október, november és december hónapokban –5,0 °C-nál hidegebb, – a  kiadási ponthoz rendelt mérési ponton
mért, 1.  § (1)  bekezdés ny)  pontja szerinti középhőmérsékletű – gáznapon, vagy január, február és március
hónapokban földgázt vételez, abban az  esetben a  nem téli fogyasztási időszakra lekötött kapacitás tényleges
igénybevételének a (2) bekezdés szerint meghatározott mértéke után a Hivatal GET 104/B. § (4) bekezdése alapján
kiadott határozata szerinti szállítási kapacitásdíjat – az  (1)  bekezdése szerinti összegen felül – köteles egész évre
megfizetni, legfeljebb a nem téli fogyasztási időszakra lekötött kapacitás mértékéig.
(4) Amennyiben a  nem téli fogyasztási időszakra lekötött kapacitást jogosulatlanul vették igénybe, úgy
a  rendszerhasználó a  nem téli fogyasztási időszakra lekötött kapacitás után az  éves szállítási kapacitásdíjnak
az  (1)  bekezdés alapján megfizetett része feletti részét és pótdíjként az  éves szállítási kapacitásdíj 50%-át köteles
megfizetni. A  szállítási rendszerüzemeltető a  jogosulatlan kapacitás igénybevételt az  ÜKSZ-ben rögzített
adattartalmú földgázelosztói – legkésőbb az  adott gázévet követő 60. napig megküldött – adatszolgáltatás
ismeretében határozza meg, amit a Hivatal jóváhagyása után érvényesíthet.
4. A szállítási kapacitásdíj fizetésének szabályai az átadási-átvételi pontokon történő negyedéves
szállítási kapacitás-lekötés esetén
14. § (1) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(2) Azon átadási-átvételi pont esetében, amelyen a  téli fogyasztási időszakban földgázt vételeznek, a  téli fogyasztási
időszakban a szerződési időszakra az éves szállítási kapacitásdíj 50%-át köteles megfizetni a rendszerhasználó.
(3) Azon átadási-átvételi pont esetében, amelyen a  nem téli fogyasztási időszakban földgázt vételeznek, a  nem
téli fogyasztási időszakban a  szerződési időszakra az  éves szállítási kapacitásdíj 10%-át köteles megfizetni
a rendszerhasználó.
5. A szállítási kapacitásdíj fizetésének szabályai az átadási-átvételi pontokon történő havi szállítási
kapacitás-lekötés esetén
15. § (1) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(2) Azon átadási-átvételi pont esetében, amelyen a  téli fogyasztási időszakban földgázt vételeznek, a  téli fogyasztási
időszakban a szerződési időszakra az éves szállítási kapacitásdíj 17%-át köteles megfizetni a rendszerhasználó.
(3) Azon átadási-átvételi pont esetében, amelyen a  nem téli fogyasztási időszakban földgázt vételeznek, a  nem
téli fogyasztási időszakban a  szerződési időszakra az  éves szállítási kapacitásdíj 3,5%-át köteles megfizetni
a rendszerhasználó.
6. A szállítási kapacitásdíj fizetésének szabályai az átadási-átvételi pontokon történő napi és napon
belüli szállítási kapacitás-lekötés esetén
16. § (1) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(2) Azon átadási-átvételi pont esetében, amelyen a  téli fogyasztási időszakban földgázt vételeznek, a  téli fogyasztási
időszakban a szerződési időszakra az éves szállítási kapacitásdíj 1%-át köteles megfizetni a rendszerhasználó.
(3) Azon átadási-átvételi pont esetében, amelyen a  nem téli fogyasztási időszakban földgázt vételeznek, a  nem
téli fogyasztási időszakban a  szerződési időszakra az  éves szállítási kapacitásdíj 0,13%-át köteles megfizetni
a rendszerhasználó.
7. A szállítási kapacitásdíj fizetésének szabályai átadási-átvételi pontokon, megszakítható
kapacitáslekötés-típusonként
17. § (1) Azokon a hálózati pontokon, amelyek vonatkozásában a szállítási rendszerüzemeltető – az ÜKSZ-ben meghatározott
módon – megszakítható kapacitás-lekötést vagy – a  984/2013/EU Bizottsági rendelet 3.  cikk 12.  pontja és
a  21.  cikke szerinti – túlnominálást tesz lehetővé, a  megszakítható kapacitás díja az  egyes kapacitástermékek
(éves, negyedéves, havi, napi és napon belüli kapacitás) esetén megegyezik a  12., továbbá a  14–16.  §-okban
meghatározott, az adott kapacitástermékre vonatkozó szállítási kapacitásdíjjal.
(2) Amennyiben az  ÜKSZ-ben rögzített szabályoknak megfelelően a  kapacitás megszakítására kerül sor, a  szállítási
rendszerüzemeltető köteles a megfizetett szállítási kapacitásdíj csökkentésére
a) éves kapacitás megszakítása esetén a  megszakítással érintett napokra, a  megszakítás mértékéig, az  éves
szállítási kapacitásdíj 1/365-öd részének 300%-ával,
b) negyedéves kapacitás megszakítása esetén a  megszakítással érintett napokra, a  megszakítás mértékéig,
az éves szállítási kapacitásdíj 1/365-öd részének 200%-ával,
c) havi kapacitás megszakítása esetén a  megszakítással érintett napokra, a  megszakítás mértékéig, az  éves
szállítási kapacitásdíj 1/365-öd részének 150%-ával,
d) napi kapacitás megszakítása esetén a  megszakítással érintett órákra, a  megszakítás mértékéig, az  éves
szállítási kapacitásdíj 1/365-öd rész huszonnegyed részének 130%-ával,
e) az  1.  § (1)  bekezdés a)  pont aa)  alpont aac)–aad), aaf )–aag), és aai)–aan), valamint ac)  alpontjai szerinti
átadási-átvételi pontokon alkalmazható napon belüli kapacitás megszakítása esetén a  megszakítással
érintett órákra, a megszakítás mértékéig, az éves szállítási kapacitásdíj 1/365-öd rész huszonnegyed részének
130%-ával.
(3) A  díjcsökkentés maximális mértéke az  adott kapacitástermékre az  (1)  bekezdés szerint meghatározott szállítási
kapacitásdíj 100%-a.
(4) A szállítási rendszerüzemeltető az ÜKSZ-ben rögzített szabályok szerint, az 1. § (1) bekezdés r) pontjában rögzített
szerződési időszakban, a  szállítási kapacitásdíj 100%-kal történő csökkentése esetén is köteles a  10.  §-ban
rögzítettek szerint megszakítható kapacitást biztosítani.
8. A szállítói nominálási eltérési pótdíj 18. § Ha a rendszerhasználó az ÜKSZ-ben foglaltak szerint nominált, vagy újranominált és a szállítási rendszerüzemeltető
ezt – saját hibájából – nem tudja teljesíteni, a  szállítási rendszerüzemeltető szállítói nominálási eltérési pótdíjat
köteles fizetni az  érintett rendszerhasználónak. A  szállítói nominálási eltérési pótdíj az  átadási-átvételi ponton
gáznapra véglegesen nominált napi szállítási mennyiség és a rendelkezésre bocsátott adott napi kapacitás közötti
napi mennyiség adott hónapon belüli legnagyobb különbözetére számított, a  Hivatal GET 104/B.  § (4)  bekezdése
alapján kiadott határozatában meghatározott éves szállítási kapacitásdíj 1/365-öd részének 1,5-szerese. A  szállítói
nominálási eltérési pótdíj havonta újra felszámítható.
9. Aukciós eljárások a szállítórendszerben 19. § (1) A  szállítási rendszerüzemeltetőnek az  átadási-átvételi pontokra kiírt kapacitásaukció során a  984/2013/EU
bizottsági rendelet szerinti aukciós algoritmusoknak megfelelő, a kapacitás-túligénylés kezelését is magába foglaló
kapacitásallokációs eljárásokat kell alkalmaznia. A  meghirdetett kapacitásaukción a  rendszerhasználó nyertes
ajánlata változatlan tartalommal rendszerhasználati szerződést keletkeztet.
(2) A  kapacitásaukció során a  kiinduló árnak legfeljebb – figyelemmel a  GET 104.  § (8)  bekezdésében foglaltakra –
az aukció kiírásának időpontjában hatályos, érintett átadási-átvételi pontra vonatkozó éves, negyedéves, havi, napi
és napon belüli szállítási kapacitásdíjat kell tekinteni.
(3) Ha a szállítási rendszerüzemeltető a kiinduló ár meghatározásakor kedvezményt nyújtott, a szerződési időszak alatt
ezen kedvezményt a mindenkor hatályos szállítási kapacitásdíjból biztosítani kell.
(4) A kapacitásaukció során aukciós felárnak
a) a kiinduló ár százalékban kifejezett részét, melynek alapértéke 0% vagy
b) a szállítási rendszerüzemeltető által meghatározott abszolút értéket
kell tekinteni.
(5) Az  aukción nyertes rendszerhasználó az  elnyert kapacitás után az  adott kapacitásterméknek megfelelő
– kedvezmény nyújtása esetén az azzal csökkentett – mindenkor hatályos szállítási kapacitásdíjat és az aukciós díjat
köteles megfizetni.
(6) Az aukciós díj megegyezik az aukciós felár, a  lekötött kapacitás és az aukció időpontjában hatályos – kedvezmény
nyújtása esetén az azzal csökkentett – a hatályos szállítási kapacitásdíj szorzatával.
(7) Az aukciós díjat a szállítási kapacitásdíjjal egy időben, az adott kapacitásterméknek megfelelő ütemezés szerint kell
megfizetni.
(8) Amennyiben az  aukcióval érintett átadási-átvételi pontra e  rendelet szerint nem kell szállítási kapacitásdíjat
megfizetni, úgy az  adott átadási-átvételi pontra meghirdetett aukció esetén az  aukciós felár és az  aukciós díj
meghatározásakor kiinduló árként az  1.  § (1)  bekezdés a)  pont ac)  alpont acb)  alpontja szerinti átadási-átvételi
pontra meghirdetett szállítási kapacitásdíjat kell alkalmazni.
10. Kereskedőváltás 20. § (1) A  kereskedőváltás miatt az  átadási-átvételi pontonként legnagyobb órai kapacitás igények bejelentését
az ÜKSZ-ben meghatározott időpontig kell megtenni.
(2) A  lekötött kapacitás bejelentésének késedelme esetén a  rendszerhasználó – a  bejelentett kapacitás igényváltozás
után a teljes szerződési időszakra felszámolt szállítási kapacitásdíjon felül – köteles a szállítási rendszerüzemeltető
részére megfizetni az  adott átadási-átvételi pont(ok)ra a  bejelentett kapacitás igény változás éves szállítási
kapacitásdíjának 1/365-öd részét a késedelem minden napjára (pótdíj).
(3) A (2) bekezdés szerinti pótdíjra vonatkozó számla kiállítása a 11. § (9) bekezdésében foglaltak szerint történik.
11. A szagosítási díj 21. § A  szagosítási díjat az  1.  § (1)  bekezdés a)  pont aa)  alpont aaa)  alpontja szerinti átadási-átvételi pontokon mért és
a kapcsolódó rendszer üzemeltetője által az ÜKSZ-ben a szállítóvezetékek betáplálási és kiadási pontjaira vonatkozó
allokálási szabályok szerint leosztott földgáz mennyisége, a  szagosítási díj és a  kapacitáslekötési szerződésben
rögzített feltételek szerint, a  szagosítási szolgáltatást végző szállítási rendszerüzemeltető üzletszabályzatában és
a MER-ben rögzített, az adott átadási-átvételi pontra és időszakra vonatkozó szagosítási norma szorzata alapján kell
megfizetni a tárgyhót követő hónapban.
III. FEJEZET
ELOSZTÁSI DÍJRENDSZER 22. § (1) A  földgázelosztási díj és alkalmazási feltételei földgázforgalom esetén az  1.  § (1)  bekezdés a)  pont ab)  alpontja
szerinti átadási-átvételi pontra vonatkoznak.
(2) A földgázelosztási díjat a Hivatal az elosztási átszállítási díj kivételével
a) gázmérővel nem rendelkező felhasználó,
b) 20 m3/h-nál kisebb névleges kapacitású gázmérővel rendelkező felhasználó,
c) 20 m3/h-nál vagy annál nagyobb névleges kapacitású gázmérővel rendelkező egyetemes szolgáltatásra
jogosult felhasználó és 20–100 m3/h közötti névleges kapacitású gázmérővel rendelkező egyetemes
szolgáltatásra nem jogosult felhasználó,
d) 100 m3/h névleges kapacitású vagy annál nagyobb névleges (össz)kapacitású gázmérővel rendelkező és
964–5264 kWh/h kapacitás-lekötési igényű felhasználó és
e) 100 m3/h-nál nagyobb névleges (össz)kapacitású gázmérővel rendelkező és 5264 kWh/h feletti kapacitáslekötési igényű felhasználó
szerinti értékesítési kategóriánként állapítja meg.
 (3) Egy átadási-átvételi pont után – függetlenül az  ellátórendszer szerkezetétől – a  rendszerhasználó csak egyszer
kötelezhető a földgázelosztási díj megfizetésére.
 (4) Ha egy átadási-átvételi pont több elosztóvezetéken keresztül látható el, az  átadási-átvételi pont után kapott
földgázelosztási díj megosztása vonatkozásában a földgázelosztók megállapodása az irányadó.
 (5) A  földgázelosztók megállapodásának hiányában a  (4)  bekezdés szerinti megosztás alapja az  1.  § (1)  bekezdés
a)  pont aa)  alpont aaa) szerinti kiadási ponthoz kapcsolódó, földgázelosztók által üzemeltetett elosztóvezetékek
igénybevett összesített hossza és a (6) bekezdés szerinti korrekció.
(6) Az (5) bekezdés szerinti, a hálózathossz alapján történő megosztás során figyelembe vett díjbevétel
a) a földgázelosztási díjbevétel 37%-ának és
b) a földgázelosztási díjbevétel 51%-ának az összege.
(7) Az elosztóvezeték igénybevétele esetén a földgázelosztó részére a földgázelosztási díjat
a) a földgázkereskedő,
b) az egyetemes szolgáltató,
c) a rendszerhasználóként eljáró felhasználó, valamint
d) a földgáztermelő
köteles megfizetni.
(8) A (7) bekezdés szerinti díjfizetésre kötelezetteket az (1) bekezdésben meghatározott díjon felül – és a 23–36. §-ban
meghatározott áralkalmazási feltételeken kívül – más földgázelosztási díj-fizetési kötelezettség nem terheli.
(9) Az  elosztási díjrendszer díjtételeit – felhasználói kategóriánként – a  Hivatal GET 104/B.  § (4)  bekezdése alapján
kiadott határozata, áralkalmazási feltételeit a  23–36.  §, az  újonnan beépíthető gázmérők meghatározását
a 2. melléklet tartalmazza.
12. Általános rendelkezések 23. § (1) Az  elosztási forgalmi díjat az  1.  § (1)  bekezdés a)  pont ab)  alpont aba)–abc)  alpontja szerinti átadási-átvételi
pontokon mért és allokált földgáz mennyisége alapján számított energiamennyiségre kell megfizetni.
(2) A tárgyhó első napján esedékes elosztási kapacitásdíjat a  lekötött legnagyobb kapacitás után az 1. § (1) bekezdés
a)  pont ab)  alpont aba)–abc)  alpontja szerinti átadási-átvételi pontra kell megfizetni. Az  1.  § (1)  bekezdés
h)  pontja esetében a  földgázkereskedő szerződési időszakon belüli legnagyobb kapacitás-lekötése nem lehet
kisebb 964  kWh/h-nál, valamint a  rendszerhasználóként eljáró felhasználó kapacitás-lekötése sem lehet kisebb
964 kWh/h-nál.
(3) A tárgyhó első napján esedékes elosztási alapdíjat az 1. § (1) bekezdés a) pont ab) alpont aba)–abc) alpontja szerinti
átadási-átvételi pontra kell megfizetni. Ha a  legnagyobb kapacitású gázfogyasztást mérő gázmérők névleges
összkapacitása 20 m3/h vagy annál nagyobb, az  elosztási alapdíjat azon gázmérők névleges összkapacitásával
szorozva kell kiszámítani, amelyeken a  szerződési időszakban földgázt vételeznek. Ha e  gázmérők névleges
összkapacitása 20 m3/h-nál kisebb, az  elosztási alapdíjat a  felhasználók után a  felhasználók száma szerint,
rendszerhasználóként eljáró felhasználónak a felhasználási helyre kell megfizetni.
(4) Ha a  földgázellátás a  földgázelosztónak felróható okból egybefüggő 24 órás időtartamnál hosszabb üzemzavar
miatt szünetel, az  elosztási kapacitásdíjat a  kieső órák arányában nem kell megfizetni. Ez  a  rendelkezés nem
vonatkozik az előre bejelentett és megadott időtartamú tervszerű karbantartás miatti kiesésre.
(5) Ha a  földgázellátás a  földgázelosztónak felróható okból egybefüggő 24 órás időtartamnál hosszabb üzemzavar
miatt szünetel, az  elosztási alapdíjat a  kieső napok (24 órás időszakok) arányában nem kell megfizetni.
Ez a rendelkezés nem vonatkozik az előre bejelentett és megadott időtartamú tervszerű karbantartás miatti kiesésre.
24. § (1) A  földgázelosztó olyan megszakítható kapacitás-lekötési szerződést köthet, amelynek alapján a  rendszerhasználó
a  megszakítható elosztási kapacitást a  földgázelosztóval kötött szerződésben meghatározott feltételekkel és
mértékben veheti igénybe.
(2) A megszakítható kapacitással rendelkező rendszerhasználó köteles a kapacitás-lekötési szerződésben szabályozott
folyamatos és azonnali információt biztosítani az aktuális és várható gázátvételi szintjéről a földgázelosztó számára.
(3) A  megszakítási helyzet fennállásáról kapott értesítést követően a  rendszerhasználó a  megszakítási joggal
rendelkező földgázelosztó felszólítására, a  kapacitás-lekötési szerződésben meghatározott időn belül a  megjelölt
átadási-átvételi ponton megkezdi a  megszakítható vételezés előírt szintre való beállítását, és azt a  kapacitáslekötési szerződésben meghatározott időn belül befejezi. Amennyiben a  szerződésben megjelölt határidőn belül
a rendszerhasználó a kért kapacitás beállítást nem hajtja végre – azaz megszakítási hibát követ el -, a földgázelosztó
jogosult a  rendszerhasználó terhére az  előírt kapacitásszinttől eltérő kapacitás alapján számított, a  Hivatal GET
104/B. § (4) bekezdése alapján kiadott határozata szerinti éves elosztási kapacitásdíj 1/365-öd részének 1,5-szeresét
minden, a megjelölt határidő után megkezdett órára felszámítani.
25. § Azokban a  lakóépületekben, ahol a  szolgáltatott földgáz mérése átadási-átvételi pontonként nem megoldott,
a fogyasztott földgázért átadási-átvételi pontonként
a) a Hivatal GET 104/B. § (4) bekezdése alapján kiadott határozata szerinti elosztási átalánydíjnak, és
b) az 1. mellékletben meghatározott energiamennyiségben kifejezett fogyasztásnak
a szorzataként meghatározott elosztási átalány összegét kell fizetni.
26. § Az  elosztóvezeték átszállítási céllal történő igénybevételének tekintendő, ha a  földgáz elosztóvezetéken keresztül
történő továbbítása esetén a földgáz nem az 1. § (1) bekezdés a) pont ab) alpont aba)–abd) alpontja szerinti átadásiátvételi ponton lép ki az  elosztóvezetékből. Az  elosztási átszállítási díjat az  1.  § (1)  bekezdés a)  pont ab)  alpont
abe)  alpontja szerinti átadási-átvételi ponton mért földgázmennyiség alapján számított energiamennyiségre kell
megfizetni.
27. § Az elosztási átszállítási díj mértéke a Hivatal elnökének GET 104/B. § (4) bekezdése alapján kiadott határozatában
kerül megállapításra.
28. § (1) Az  elosztóvezeték átszállítási céllal történő igénybevétele esetén a  rendszerhasználóként eljáró felhasználó vagy
a földgázkereskedő köteles a (2) bekezdés szerinti együttműködési megállapodást az átszállítást végző földgázelosztóval
megkötni rendszerhasználati szerződésének megkötésével egyidejűleg – annak mellékleteként –, amelyet
a földgázelosztó és a Hivatal részére a szerződés megkötését követő 15 napon belül, de legkésőbb az e rendelet hatályba
lépését követő 30 napon belül köteles megküldeni. Az átszállítási szerződés megkötése hiányában a rendszerhasználati
szerződés nem lép hatályba. A rendszerhasználóként eljáró felhasználó vagy a földgázkereskedő a 27. § szerinti elosztási
átszállítási díjat az átszállítást végző földgázelosztó részére köteles megfizetni.
(2) Az  (1)  bekezdés szerinti érintettek közötti együttműködési megállapodás tartalmazza az  átszállított földgáz
mennyiségének meghatározási módját, az  átszállított földgázhoz kapcsolódó havi adatszolgáltatás rendjét és
az elosztási átszállítási díj kifizetésének rendjét.
(3) A  (2)  bekezdés szerinti tartalommal rendelkező együttműködési megállapodásokat az  átszállítás megkezdését
követő 30 napon belül meg kell kötni.
29. § (1) A rendszerhasználó az átadási-átvételi pontonként lekötött órai kapacitás 1%-ánál nagyobb mértékű túllépés esetén
– átadási-átvételi pontonként – köteles megfizetni a földgázelosztónak az adott hónapon belül
a) a  hónap –12,0 °C vagy annál melegebb középhőmérsékletű gáznapjain bekövetkezett kapacitás túllépés
esetén a  jogosulatlanul igénybe vett legnagyobb többletkapacitás a  Hivatal GET 104/B.  § (4)  bekezdése
alapján kiadott határozata szerinti éves elosztási kapacitásdíjának 1,5-szeresét (pótdíj), valamint
b) a  hónap –12,0 °C-nál hidegebb középhőmérsékletű gáznapjain bekövetkezett kapacitás túllépés
esetén jogosulatlanul igénybe vett legnagyobb – az  adott hónapban a  pótdíj fizetés alapjául szolgáló
többletteljesítménnyel csökkentett – többletkapacitás a Hivatal GET 104/B. § (4) bekezdése alapján kiadott
határozata szerinti éves elosztási kapacitásdíját (utólagos kapacitásdíj).
(2) A pótdíj ismételt kapacitás-túllépés esetén havonta ismét felszámításra kerül.
 (3) Az  utólagos kapacitásdíjat csak a  megelőző hónap(ok)ban, –12,0 °C-nál hidegebb középhőmérsékletű gáznapon
jogosulatlanul igénybe vett többletkapacitás feletti kapacitásra kell megfizetni.
 (4) A  pótdíj és az  utólagos kapacitásdíj számításának alapja az  energiaértékben lekötött órai kapacitás és az  adott
hónapban a  legmagasabb túllépéssel érintett órában átvett – hőértékre átszámított – energiamennyiség teljes
különbözete. A  földgázelosztó kapacitás túllépés esetén a  pótdíj vagy utólagos kapacitásdíj kiszámlázását
–  a  rendszerhasználó felé jegyzőkönyvvel alátámasztott módon – köteles az  adott hónapot követő hónap 30.
napjáig megtenni.
(5) A  pótdíjak kiszámításánál a  gáznapra vonatkozó napi középhőmérséklet értéket kell alkalmazni. Ha az  adott
hőmérséklet-mérési helyen adott gáznapra vonatkozóan nem áll rendelkezésre középhőmérséklet adat,
a  felek az  OMSz-t kérik fel helyettesítő érték megállapítására. A  felek eltérően is megállapodhatnak a  gázátadó
állomásokhoz rendelt hőmérséklet-mérési pontok tekintetében. A  földgázelosztó és a  23.  § (2)  bekezdése szerinti
kapacitás igényű felhasználó által közösen elhelyezett, mérési adatokat rögzítő, hitelesített helyi hőmérsékletmérő
berendezés adatait kell alkalmazni, ha a földgázelosztó és ez a felhasználó így állapodik meg, és a felhasználó viseli
a hőmérsékletmérő berendezés költségeit.
(6) A rendszerhasználók által fizetendő utólagos kapacitásdíj összegét
a) a  gázév során először, adott hónapban, –12 °C-nál hidegebb középhőmérsékletű gáznapon jogosulatlanul
igénybe vett legnagyobb – a  pótdíj fizetés alapjául szolgáló többletteljesítménnyel csökkentett –
többletkapacitás, és
b) a Hivatal GET 104/B. § (4) bekezdése alapján kiadott határozatában meghatározott elosztási kapacitásdíj
szorzataként kell megállapítani.
(7) Az  adott hónapban, az  utólagos kapacitásdíjat a  rendszerhasználóknak a  megelőző hónap, –12 °C-nál hidegebb
középhőmérsékletű gáznapján jogosulatlanul igénybe vett legnagyobb többletkapacitás feletti kapacitásra kell
megfizetni.
(8) A  kapacitás-túllépés miatti pótdíj és az  utólagos kapacitásdíj kiszámításakor a  kapacitás mértékének kWh/h
mértékegységben történő megállapításához az  adott gáznapon az  adott hálózati ponthoz a  MER alapján rendelt,
a szállítóvezetéken mért azonos órai tény égéshőt kell figyelembe venni.
(9) Az (1) bekezdésben megfogalmazottak bekövetkezését követően módosított kapacitás-lekötés nem érinti a pótdíj
alkalmazását.
13. Az éves elosztási kapacitás-igénybevétel és díjfizetés szabályai az átadási-átvételi pontokon
történő éves elosztási kapacitás-lekötés esetén
30. § (1) Az  átadási-átvételi ponton a  Hivatal GET 104/B.  § (4)  bekezdése alapján kiadott határozata szerinti elosztási
kapacitásdíjat és az  elosztási alapdíjat a  szerződési időszakra igénybe vett legnagyobb kapacitás alapján köteles
a  felhasználó után a  rendszerhasználó megfizetni. Igénybe vett kapacitás alatt a  felhasználó felhasználását mérő
gázmérő (gázmérők) névleges (össz)kapacitása értendő, ha átadási-átvételi pontonként a  gázmérő névleges
(össz)kapacitása 20–100 m3/h közötti vagy a  100 m3/h névleges kapacitású gázmérővel rendelkező felhasználó
nem igényelt lekötött kapacitást, és lekötött kapacitás értendő akkor, ha átadási-átvételi pontonként a  gázmérő
(gázmérők) 100 m3/h névleges kapacitású vagy annál nagyobb (össz)kapacitású és a felhasználó kapacitást kötött le.
Az elosztási kapacitásdíjat, az elosztási alapdíjat, valamint az elosztási forgalmi díjat a szerződési időszakban igénybe
vett legnagyobb kapacitás szerinti felhasználói kategória díjtételei szerint köteles a rendszerhasználó megfizetni.
(2) Az  5.  § (2)  bekezdése szerinti igazolással rendelkező rendszerhasználó a  téli fogyasztási időszakban igénybe vett
legnagyobb kapacitás alapján megfizetett elosztási alapdíjon, illetve elosztási kapacitásdíjon felül a  nem téli
fogyasztási időszakra igénybe vett legnagyobb kapacitás és a  téli fogyasztási időszakra igénybe vett legnagyobb
éves kapacitás pozitív különbözetére az éves elosztási alapdíj vagy az elosztási kapacitásdíj 5%-át köteles megfizetni
a földgázelosztó által kiszámlázott havi ütemezésben.
(3) Ha a (2) bekezdés szerinti elszámolás alá vont átadási-átvételi ponton október, november és december hónapokban
is sor kerül a  nem téli fogyasztási időszakra vonatkozó kapacitás – ÜKSZ szerinti – igénybevételére, akkor (a  nem
téli fogyasztási időszakra és a téli fogyasztási időszakra igénybe vett legnagyobb kapacitások pozitív különbözetére)
a  20–100 m3/h közötti (össz)kapacitású gázmérővel (gázmérőkkel) vagy a  kapacitáslekötést nem igényelt
100 m3/h névleges kapacitású gázmérővel rendelkező felhasználó után a  rendszerhasználó a Hivatal GET 104/B. §
(4)  bekezdése alapján kiadott határozata szerinti elosztási alapdíj 1/365-öd részét – az  (1) és (2)  bekezdés szerinti
összegen felül – azokra az  októberi, novemberi és decemberi napokra is köteles megfizetni, amelyeken az  5.  §
(1) bekezdés a) pontja aa) pontja szerinti gázmérővel rendelkező átadási-átvételi ponton gázt vételez, illetve az 5. §
(1) bekezdés a) pontja ab) pontja szerinti gázmérővel rendelkező átadási-átvételi ponton gázt vételez és a gáznapon
mért óracsúcs meghaladja a téli fogyasztási időszakra igénybe vett kapacitást.
(4) Ha a (2) bekezdés szerinti elszámolás alá vont átadási-átvételi ponton október, november és december hónapokban
is sor kerül a nem téli fogyasztási időszakra vonatkozó kapacitás – ÜKSZ szerinti – igénybevételére, akkor (a nem téli
fogyasztási időszakra igénybe vett legnagyobb kapacitás és a  téli fogyasztási időszakra igénybe vett legnagyobb
éves kapacitás pozitív különbözetére) a  100 m3/h névleges kapacitású vagy annál nagyobb (össz)kapacitású
gázmérővel (gázmérőkkel) rendelkező, kapacitást lekötött felhasználó után a rendszerhasználó a Hivatal GET 104/B. §
(4) bekezdése alapján kiadott határozata szerinti elosztási kapacitásdíj 1/365-öd részét – az (1) és (2) bekezdés szerinti
összegen felül – azokra az októberi, novemberi és decemberi napokra is köteles megfizetni, amelyeken az átadásiátvételi ponton gázt vételez és a gáznapon mért óracsúcs meghaladja a legmagasabb lekötött éves és negyedéves,
gáznapra vonatkozó téli fogyasztási időszakra lekötött kapacitást.
(5) Ha az  5.  § (2)  bekezdése szerinti igazolással rendelkező, 20–100 m3/h közötti (össz)kapacitású gázmérővel
(gázmérőkkel) vagy a  kapacitáslekötést nem igényelt 100 m3/h névleges kapacitású gázmérővel rendelkező
rendszerhasználó az  érintett átadási-átvételi ponton október, november és december hónapokban –5,0 °C-nál
hidegebb középhőmérsékletű gáznapon vagy január, február és március hónapokban az 5. § (1) bekezdés a) pontja
aa) pontja szerinti gázmérővel rendelkező átadási-átvételi ponton gázt vételez, illetve az 5. § (1) bekezdés a) pontja
ab)  pontja szerinti gázmérővel rendelkező átadási-átvételi ponton gázt vételez és a  gáznapon mért óracsúcs
meghaladja a  felhasználó legmagasabb téli fogyasztási időszakra igénybe vett kapacitását, úgy a  földgázelosztó
jogosult a  gáznapra vonatkozó téli fogyasztási időszaki összkapacitás felett igénybevett (és korábban még nem
érvényesített) legmagasabb többletkapacitás után – legfeljebb a  nem téli fogyasztási időszakra igénybe vett
kapacitás mértékéig – a  Hivatal GET 104/B.  § (4)  bekezdése alapján kiadott határozata szerinti elosztási alapdíjat
– az (1) bekezdés szerint – egész évre érvényesíteni.
(6) Ha az  5.  § (2)  bekezdése szerinti igazolással rendelkező, 100 m3/h névleges kapacitású vagy annál nagyobb
(össz)kapacitású gázmérővel (gázmérőkkel) rendelkező, kapacitást lekötött rendszerhasználó az  érintett átadásiátvételi ponton október, november és december hónapokban –5,0 °C-nál hidegebb középhőmérsékletű gáznapon
vagy január, február és március hónapokban az átadási-átvételi ponton gázt vételez, és a gáznapon mért óracsúcs
meghaladja a  felhasználó legmagasabb lekötött éves és negyedéves, gáznapra vonatkozó összkapacitását, úgy
a  földgázelosztó jogosult a  gáznapra vonatkozó éves és negyedéves legmagasabb lekötött összkapacitás felett
igénybevett (és korábban még nem érvényesített) többletkapacitás után – legfeljebb a  nem téli fogyasztási
időszakra lekötött kapacitás mértékéig – a  Hivatal GET 104/B.  § (4)  bekezdése alapján kiadott határozata szerinti
elosztási kapacitásdíjat – az (1) bekezdés szerint – egész évre érvényesíteni.
(7) Amennyiben a  nem téli fogyasztási időszakra lekötött kapacitást jogosulatlanul vették igénybe, úgy
a  rendszerhasználó a  nem téli fogyasztási időszakra lekötött kapacitás után a  Hivatal GET 104/B.  § (4)  bekezdése
alapján kiadott határozata szerinti éves elosztási kapacitásdíjnak vagy az  éves elosztási alapdíjnak a  (2)  bekezdés
alapján megfizetett része feletti részét és pótdíjként a Hivatal GET 104/B. § (4) bekezdése alapján kiadott határozata
szerinti éves elosztási kapacitásdíj vagy az  éves elosztási alapdíj 50%-át köteles megfizetni. A  földgázelosztó
a  jogosulatlan kapacitás igénybevételt legkésőbb az adott gázévet követő 60. napig meghatározza, amit a Hivatal
jóváhagyása után érvényesíthet.
(8) Az átadási-átvételi pontonként igénybe vett legnagyobb órai kapacitások bejelentését az ÜKSZ-ben meghatározott
időpontig kell megtenni az elosztók részére.
14. Az elosztási kapacitásdíj fizetésének szabályai az átadási-átvételi pontokon történő negyedéves
elosztási kapacitás-lekötés esetén
31. § (1) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(2) Azon átadási-átvételi pont esetében, amelyen a  téli fogyasztási időszakban földgázt vételeznek, a  téli fogyasztási
időszakban a szerződési időszakra az éves elosztási kapacitásdíj 50%-át köteles megfizetni a rendszerhasználó.
(3) Azon átadási-átvételi pont esetében, amelyen a  nem téli fogyasztási időszakban földgázt vételeznek, a  nem
téli fogyasztási időszakban a  szerződési időszakra az  éves elosztási kapacitásdíj 10%-át köteles megfizetni
a rendszerhasználó.
15. Az elosztási kapacitásdíj fizetésének szabályai az átadási-átvételi pontokon történő havi elosztási
kapacitás-lekötés esetén
32. § (1) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(2) Azon átadási-átvételi pont esetében, amelyen a  téli fogyasztási időszakban földgázt vételeznek, a  téli fogyasztási
időszakban a szerződési időszakra az éves elosztási kapacitásdíj 17%-át köteles a rendszerhasználó megfizetni.
(3) Azon átadási-átvételi pont esetében, amelyen a  nem téli fogyasztási időszakban földgázt vételeznek, a  nem téli
fogyasztási időszakban a  szerződési időszakra, az  éves elosztási kapacitásdíj 3,5%-át köteles a  rendszerhasználó
megfizetni.
16. Az elosztási kapacitásdíj fizetésének szabályai az átadási-átvételi pontokon történő napi elosztási
kapacitás-lekötés esetén
33. § (1) Az  átadási-átvételi pontonként lekötött legnagyobb órai kapacitások bejelentését az  ÜKSZ-ben meghatározott
időpontig kell megtenni.
(2) Azon átadási-átvételi pont esetében, amelyen a  téli fogyasztási időszakban földgázt vételeznek, a  téli fogyasztási
időszakban a szerződési időszakra az éves elosztási kapacitásdíj 1%-át köteles megfizetni a rendszerhasználó.
(3) Azon átadási-átvételi pont esetében, amelyen a  nem téli fogyasztási időszakban földgázt vételeznek, a  nem
téli fogyasztási időszakban a  szerződési időszakra az  éves elosztási kapacitásdíj 0,13%-át köteles megfizetni
a rendszerhasználó.
17. Az elosztási kapacitásdíj fizetésének szabályai az átadási-átvételi pontokon, megszakítható
kapacitáslekötés-típusonként
34. § (1) Azokon a  hálózati pontokon, amelyek vonatkozásában a  földgázelosztó – az  ÜKSZ-ben meghatározott módon –
megszakítható kapacitás-lekötést tesz lehetővé, a megszakítható kapacitás díja az egyes kapacitástermékek (éves,
negyedéves, havi és napi kapacitás) esetén megegyezik a 30–33. §-ban meghatározott, az adott kapacitástermékre
vonatkozó elosztási kapacitásdíjjal.
(2) Amennyiben az  ÜKSZ-ben rögzített szabályoknak megfelelően a  kapacitás megszakítására kerül sor,
a földgázelosztó köteles a megfizetett elosztási díj csökkentésére
a) éves kapacitás megszakítása esetén a  megszakítással érintett napokra, a  megszakítás mértékéig, az  éves
elosztási kapacitásdíj 1/365-öd részének 300%-ával,
b) negyedéves kapacitás megszakítása esetén a  megszakítással érintett napokra, a  megszakítás mértékéig,
az éves elosztási kapacitásdíj 1/365-öd részének 200%-ával,
c) havi kapacitás megszakítása esetén a  megszakítással érintett napokra, a  megszakítás mértékéig, az  éves
elosztási kapacitásdíj 1/365-öd részének 150%-ával,
d) napi kapacitás megszakítása esetén a  megszakítással érintett órákra, a  megszakítás mértékéig, az  éves
elosztási kapacitásdíj 1/365-öd rész huszonnegyed részének 130%-ával.
(3) A  díjcsökkentés maximális mértéke az  adott kapacitástermékre az  (1)  bekezdés szerint meghatározott elosztási
kapacitásdíj 100%-a.
(4) A  földgázelosztó az  ÜKSZ-ben rögzített szabályok szerint, az  1.  § (1)  bekezdés r)  pontjában rögzített szerződési
időszakban, az elosztási kapacitásdíj 100%-kal történő csökkentése esetén is köteles a 24. §-ban rögzítettek szerint
megszakítható kapacitást biztosítani.
18. Nominálás 35. § (1) Ha a  rendszerhasználó az  ÜKSZ-ben foglaltak szerint nominált és a  földgázelosztó ezt – saját hibájából –
nem tudja teljesíteni, a  földgázelosztó földgázelosztói nominálási eltérési pótdíjat köteles fizetni az  érintett
rendszerhasználónak. A  földgázelosztói nominálási eltérési pótdíj az  átadási-átvételi ponton nominált napi
elosztási mennyiség és a  rendelkezésre bocsátott adott napi kapacitás közötti napi mennyiség adott hónapon
belüli legnagyobb különbözetére számított, a  Hivatal GET 104/B.  § (4)  bekezdése alapján kiadott határozatában
meghatározott éves elosztási kapacitásdíj 1/365 részének 1,5-szerese. A  földgázelosztói nominálási eltérési pótdíj
havonta újra felszámítható.
(2) A  földgázellátásról szóló 2003. évi XLII. törvény szerinti közüzemi nagykereskedő forrásaival rendelkező kereskedő
és az  egyetemes szolgáltatásra jogosult felhasználót ellátó kereskedő köteles a  napi nominálás megtételekor
az egyetemes szolgáltatásra jogosult felhasználók ellátásához szükséges mennyiséget külön feltüntetni.
19. Egyéb szabályok 36. § (1) A  közvilágítási célú fogyasztás elszámolása esetén a  közterületeket megvilágító berendezések karbantartási
és fenntartási költségeinek – beleértve a  világítótestek pótlásának és cseréjének a  költségeit is – megfizetése
tekintetében az érintett szerződő felek külön megállapodása az irányadó.
(2) Az  elosztóvezetékre csatlakozó felhasználók esetében a  földgázelosztó által rendszeres időközönként leolvasott
– ennek hiányában jogszabály vagy az  üzletszabályzatok szerint meghatározott – földgáz mennyisége jelenti
az elosztási forgalmi díj fizetésének az alapját.
(3) Áramlástanilag azonos elosztóvezetéken lévő átadóállomásokra a  rendszerhasználó az  átadási-átvételi pontok
kapacitás-lekötéseinek összevonásában megállapodhat a földgázelosztóval.
IV. FEJEZET
TÁROLÁSI DÍJRENDSZER 37. § (1) A földgáztárolási díj és alkalmazási feltételei az 1. § (1) bekezdés a) pont ac) alpontja szerinti átadási-átvételi pontra
vonatkoznak.
(2) A tároló igénybevétele esetén a földgáztárolási díjakat a földgáztárolói engedélyes részére
a) a földgázkereskedő,
b) az egyetemes szolgáltató és
c) a rendszerhasználóként eljáró felhasználó
köteles megfizetni.
(3) A  (2)  bekezdés szerinti díjfizetésre kötelezetteket a  földgáztárolási díjon felül – a  38–40.  §-ban meghatározott
áralkalmazási feltételeken kívül – más földgáztárolási díj-fizetési kötelezettség nem terheli.
(4) A  tárolási díjrendszer díjtételeit a  Hivatal GET 104/B.  § (4)  bekezdése alapján kiadott határozata, áralkalmazási
feltételeit a 38–40. § tartalmazza.
(5) A  földgáz biztonsági készletezéséről szóló 2006. évi XXVI. törvény szerinti biztonsági földgáztárolást végző
földgáztároló engedélyes, a  biztonsági földgázkészletből a  földgáz biztonsági készlet mértékéről, értékesítéséről
és visszapótlásáról szóló miniszteri rendelet alapján értékesített földgázmennyiség ki- és betárolása esetén
legfeljebb a Hivatal GET 104/B. § (4) bekezdése alapján kiadott határozatában meghatározott ki- és betárolási díjat
érvényesítheti.
38. § (1) A  földgáztárolási díj az  ÜKSZ-ben meghatározott földgáztárolói rendszerszintű alapszolgáltatásokra nyújtanak
fedezetet az  alábbi korlátok figyelembevételével, melyek részletes leírását a  földgáztárolói engedélyes a  szerződő
partnerek részére a szerződéskötési folyamatot megelőzően biztosítja:
a) a  rendszerhasználó a  tároló kitárolásának és betárolásának az  indítására vonatkozó – a  földgáztárolói
engedélyes üzletszabályzatában rögzített – szabályoknak megfelelően veheti igénybe a tárolási szolgáltatást;
az indításkor elérhető kapacitást a földgáztárolói engedélyes honlapján folyamatosan közzéteszi;
b) a  lekötött földgáztárolói csúcskapacitás a  tároló töltöttségének függvényében áll a  rendszerhasználók
rendelkezésére; a  mindenkori igénybe vehető csúcskapacitás a  földgáztárolói engedélyes informatikai
rendszerében ellenőrizhető.
(2) Ha a  rendszerhasználó a  tárolási szerződésben rögzítettnél több betárolási, több kitárolási vagy több
mobilkapacitást, vagy ezek közül egyidejűleg többet igényel, akkor a  rendszerhasználóval szerződésmódosítás
történik. A  tárolói évből már eltelt időszak és a  tényleges lekötés-módosítás időpontját figyelembe véve kell
a  szolgáltatást igénybe vevőnek megfizetnie az  új betárolási, kitárolási és mobilkapacitások alapján számolt éves
tárolói kapacitásdíj és a  már megfizetett éves tárolói kapacitásdíj közötti különbözetet egy összegben a  tárolói
szerződés módosításával egyidejűleg. Amennyiben az év közben lekötött kapacitásoknak megfelelően módosított
éves tárolói kapacitásdíj kevesebb, mint a korábban igényelt kapacitások alapján számított éves tárolói kapacitásdíj,
a földgáztárolói engedélyest díj visszafizetési kötelezettség nem terheli.
(3) A (2) bekezdés szerinti többletkapacitás-igényeket a földgáztárolói engedélyes visszautasíthatja.
 (4) A  tároló hibájából bekövetkezett napi betárolási kapacitás csökkenéséért a  rendszerhasználót nem terheli
felelősség. A földgáztárolói engedélyes a napi betárolási kapacitási ütem
a) 5–20%-os csökkenése esetén a betárolási díj 50%-át,
b) 20%-nál nagyobb csökkenése esetén a betárolási díj 100%-át
fizeti meg pótdíjként a csökkent betárolási kapacitású időszakra, a szerződött betárolandó és a ténylegesen betárolt
gázmennyiségek különbözetére vetítve. Ha a  rendszerhasználó bizonyítottan a  betárolási kapacitás csökkenése
miatt nem tudja feltölteni a lekötött mobilkapacitást, a földgáztárolói engedélyes a nem használt mobilkapacitás és
a szerződéses tárolói kapacitásdíj egyharmada szorzatának megfelelő összeget is megfizeti a rendszerhasználónak.
39. § Ha a tárolóban a kitárolási időszak végén tárolt gáz marad, és a következő gázévre a rendszerhasználó nem köt le
legalább a bennmaradt gáz tárolásához megfelelő mobilgáz kapacitást, akkor a földgáztárolói engedélyes jogosult
– átlátható elszámolási módon – a  tárolóban maradt gáz értékesítésére. Az  értékesítésből származó bevétel és
az  értékesítés költségeinek különbségeként fennmaradó bevételt a  földgáztárolói engedélyes a  rendszerhasználó
számára megfizeti.
40. § (1) A tárolói kapacitásdíj a tárolási év folyamán havi egyenlő részletekben fizetendő.
 (2) A betárolási díj és a kitárolási díj havonta a havi betárolt és a kitárolt mennyiség után, a tárgyhót követő hónapban
fizetendő.
 (3) A  földgázellátásról szóló 2003. évi XLII. törvény szerinti közüzemi nagykereskedő forrásaival rendelkező kereskedő
és az  egyetemes szolgáltatásra jogosult felhasználót ellátó földgázkereskedő köteles a  földgáztárolói engedélyes
részére történő napi nominálás megtételekor az  egyetemes szolgáltatásra jogosult felhasználók ellátásához
szükséges földgázmennyiséget külön feltüntetni.
(4) Az  egyetemes szolgáltató és az  a  földgázkereskedő, amely egyetemes szolgáltatásra jogosult felhasználót lát
el, a  kitárolási időszak egyes hónapjait követő hónap 25. napjáig tájékoztatja a  Hivatalt az  általa értékesített,
valamint az  általa közvetlenül vagy közvetve a  tárolóból vételezett földgáz mennyiségéről. A  földgázkereskedő
a  tájékoztatást egyetemes szolgáltatásra jogosult és egyetemes szolgáltatásra nem jogosult felhasználók ellátása
érdekében szükséges mennyiség szerinti bontásban adja meg.
(5) Az a földgázkereskedő, amely
a) egyetemes szolgáltatót, illetve
b) egyetemes szolgáltatásra jogosult felhasználót is ellátó földgázkereskedőt
lát el és ennek érdekében tárolói kapacitást köt le, minden kitárolással érintett hónapot követő hónap 25. napjáig
tájékoztatja a  Hivatalt az  általa az  egyetemes szolgáltató vagy a  földgázkereskedő részére kitárolt földgáz
mennyiségéről.
(6) Az  (5)  bekezdés szerinti tájékoztatási kötelezettség a  földgáztárolói engedélyest is terheli, azzal, hogy
a  földgáztárolói engedélyes a  Hivatalt az  (5)  bekezdés szerint tárolói kapacitást lekötő földgázkereskedő részére
kitárolt földgáz mennyiségéről is tájékoztatni köteles.
(7) A  földgázkereskedő az  (5)  bekezdés szerinti kötelezettségét engedélyesenként, egyetemes szolgáltatónak és nem
egyetemes szolgáltatónak kitárolt mennyiség szerinti bontásban teljesíti.
V. FEJEZET
AZ ÜZEMI ÁLLAPOTRÓL GÁZTECHNIKAI NORMÁLÁLLAPOTRA TÖRTÉNŐ ÁTSZÁMÍTÁS ÁLTALÁNOS
SZABÁLYAI
41. § Az átszámításnál a
a) szűkítő elemes (mérőperemes) mérők esetében az  ISO 5167 szabványban vagy azzal egyenértékű más
megoldásban foglaltakat,
b) turbinás, forgódugattyús, ultrahangos, valamint örvényleválásos elven működő mérők esetében az EN 12405
szabványban vagy azzal egyenértékű más megoldásban foglaltakat,
c) lemezes (membrános) mérő esetében a  Magyar Kereskedelmi Engedélyezési Hivatal HE 2-1/2006. számú
hitelesítési előírásában foglaltakat
kell alkalmazni. VI. FEJEZET
HÁLÓZATI VESZTESÉG
42. § (1) A szállítóvezetéken keletkező hálózati veszteség pótlása (beszerzése) a szállítási rendszerüzemeltető kötelezettsége.
 (2) Az elosztóvezetéken keletkező hálózati veszteség pótlása (beszerzése) a földgázelosztó kötelezettsége.
 (3) A tárolókban keletkező földgáztárolói veszteség pótlása (beszerzése) a földgáztárolói engedélyes kötelezettsége.
 (4) A  földgázelosztó, a  földgáztárolói, valamint a  szállítási rendszerüzemeltető köteles együttműködni annak
érdekében, hogy az  együttműködő földgázrendszeren ne keletkezzen az  indokoltnál nagyobb mértékű hálózati
veszteség.
VII. FEJEZET
A SZOLGÁLTATÁSI MINŐSÉG ÖSZTÖNZÉSE 43. § (1) A  Hivatal a  GET 127.  § l)  pontja alapján kiadott határozatában állapítja meg az  engedélyköteles tevékenység
folytatásának minimális minőségi követelményeit, a felhasználók ellátási színvonalának mérésére szolgáló, valamint
a  minőség ösztönzése kapcsán figyelembe veendő legfeljebb négy minőségi mutatószámot, azok kiszámításának
módszerét és elvárt szintjét.
(2) Ha az  adott naptári évben a  földgázelosztó – (1)  bekezdés szerinti – bármely minőségi mutatószáma esetén
a  minimális minőségi követelménytől való elmaradás a  (3)  bekezdésben meghatározott mértékű, a  következő
naptári év július 1-jétől egy éven keresztül minőségi árengedményt köteles adni a  Hivatal GET 104/B.  §
(4)  bekezdése alapján kiadott határozatában meghatározott rendszerhasználati díjakból a  rendszerhasználó
számára.
(3) A kötelezően alkalmazandó minőségi árengedmény mértéke
a) 0,5%, ha az adott minőségi mutatószám legalább 5%-kal, de 10%-nál kisebb mértékben,
b) 1%, ha az adott minőségi mutatószám aktuális értéke legalább 10%-kal
marad el az adott – (1) bekezdés szerinti – minőségi mutatószám elvárt szintjétől.
(4) Ha több minőségi mutatószám esetében is kimutatható a  (3)  bekezdésben meghatározott mértékű eltérés,
a  minőségi árengedmény mértékét az  (1)  bekezdés szerint minden minőségi mutatószám figyelembevételével,
összegzéssel kell megállapítani. A  minőségi árengedmény alkalmazása az  engedélyes számára külön felszólítás
nélkül kötelező.
(5) Ha a földgázkereskedő a (2)–(4) bekezdés szerint meghatározott minőségi árengedményben részesül, köteles annak
teljes összegét – a Hivatallal egyeztetett módon – közvetlenül vagy közvetve a felhasználóknak továbbadni.
(6) Ha a  Hivatal megállapítja, hogy a  földgázelosztónál a  felhasználók ellátási színvonalának mérésére szolgáló
minőségi mutatószámokban bekövetkezett csökkenés nem róható fel a földgázelosztónak, a Hivatal hozzájárulhat
korrekció alkalmazásához a  (2)–(4)  bekezdésben szabályozott minőségi árengedmény adása szempontjából
figyelembe veendő mutatók értékeinél. Ennek részletes szabályait a Hivatal az (1) bekezdés szerinti határozatában
rögzíti.
MÁSODIK RÉSZ
CSATLAKOZÁSI DÍJAK I. FEJEZET
ÁLTALÁNOS RENDELKEZÉSEK
20. A csatlakozási díjak alkalmazási szabályai 44. § (1) A csatlakozási díj fizetésének esetei
a) leendő vagy a  már csatlakozott felhasználó esetében önálló ellátást biztosító csatlakozási pontonként
a bekapcsolás, fejlesztés és rákapcsolás,
b) már csatlakozott felhasználó esetében a kapacitásnövelés,
c) a földgáztermelő esetében a fejlesztés.
(2) A csatlakozási díjat a szállítási rendszerüzemeltető vagy a földgázelosztó részére kell megfizetni.
45. § (1) Tételes csatlakozási díj esetén a  földgázelosztó vagy a  szállítási rendszerüzemeltető az  igény benyújtásának
időpontjában hatályos szabályok szerint alkalmazandó csatlakozási díj mértékét szerződéses ajánlatában közli
a leendő vagy a már csatlakozott felhasználóval, vagy a földgáztermelővel.
(2) Amennyiben a  csatlakozási díj a  hatósági ár kiszámítására vonatkozó előírások alapján kerül meghatározásra,
a  földgázelosztó, vagy a  szállítási rendszerüzemeltető a  leendő vagy a  már csatlakozott felhasználó, vagy
a  földgáztermelő által fizetendő csatlakozási díjat az  igény benyújtása időpontjában hatályos szabályok
szerint számítja ki, és szerződéses ajánlatában közli a  leendő vagy a  már csatlakozott felhasználóval, vagy
a földgáztermelővel.
(3) A  csatlakozási szerződésben rögzíteni kell a  csatlakozási díjat, annak pénzügyi feltételeit, valamint – a  tételes
csatlakozási díj kivételével – a csatlakozási díj meghatározására vonatkozó részletes számítást.
(4) Az engedélyesek csatlakozási pontonként és helyrajzi számonként részletes, ellenőrizhető és egymástól elkülönített
nyilvántartást vezetnek a befizetett csatlakozási díjról, valamint a kezdő beruházással kapcsolatos 52. §-ban foglalt
visszatérítésről.
(5) Amennyiben a leendő vagy a már csatlakozott felhasználó, vagy a földgáztermelő a csatlakozási díj mértékével nem
ért egyet, kérelmet nyújthat be a  Magyar Energetikai és Közmű-szabályozási Hivatalhoz (a  továbbiakban: Hivatal)
annak kivizsgálására, hogy a szállítási rendszerüzemeltető vagy a földgázelosztó által az ajánlatában megadott vagy
kiszámított csatlakozási díj megfelel-e a jogszabályokban és a Hivatal határozatában foglalt rendelkezéseknek.
(6) Ha egy építkezés beruházója vagy kivitelezője gondoskodik az  ingatlan földgázrendszerre történő csatlakozásáról,
a csatlakozással vagy kapacitásnöveléssel kapcsolatban az e rendeletben foglaltak szerint kell eljárni.
46. § (1) A  leendő vagy a  már csatlakozott felhasználó vagy a  földgáztermelő a  csatlakozási díjon kívül a  csatlakozásért,
a  kapacitásnövelésért és az  üzembe helyezés érdekében felmerülő egyéb tevékenységekért – az  50.  §
(1) bekezdésében és az 55. § (2) bekezdésében foglalt kivétellel – más jogcímen díj vagy térítés megfizetésére nem
köteles.
(2) Nem kérhető csatlakozási díj, ha a  vásárolt kapacitást a  csatlakozási szerződés a  több felhasználási helyet is
tartalmazó egybefüggő telephelyre vonatkozóan tartalmazza, és az egybefüggő telephelyen belül többletkapacitás
iránti igény jelentkezik úgy, hogy
a) a felhasználási helyek száma nem nő és
b) fejlesztés vagy kapacitásnövelés nem szükséges az igény kielégítése érdekében.
II. FEJEZET
A CSATLAKOZÁSI DÍJAK ALKALMAZÁSI SZABÁLYAI ELOSZTÓVEZETÉKHEZ TÖRTÉNŐ CSATLAKOZÁS ESETÉN
47. § (1) Az elosztóvezetékre vonatkozó csatlakozási díjakat
a)  bekapcsolás esetén,
b) az 1. § (2) bekezdés 2. pont a) alpontja szerinti fejlesztés esetén,
c) az 1. § (2) bekezdés 2. pont b) alpontja szerinti fejlesztés esetén,
d) kapacitásnövelés és rákapcsolás esetén
a Hivatal GET 108. § (2) bekezdése alapján kiadott határozata tartalmazza.
(2) A  földgázelosztó az  (1)  bekezdés a)–b) és d)  pontja szerinti csatlakozási díjat a  rendelet hatálybalépését követő
gázév kezdetétől – az  árszabályozási cikluson belül gázévente – a  Hivatal földgázelosztási díjat tartalmazó
határozatában megállapított működési költségekre vonatkozó inflációs mutatóval kumuláltan köteles megnövelni.
(3) A földgázelosztó minden gázév kezdetét megelőzően 15 nappal korábban honlapján nyilvánosságra hozza a gázév
tekintetében a (2) bekezdés szerint módosított csatlakozási díjat és annak részletes számítását.
(4) Amennyiben a bekapcsolásra az 1. § (2) bekezdés 2. pont a) alpontja szerinti I. típusú fejlesztés keretében létesült
elosztóvezetéken kerül sor, a  földgázelosztó a  vezeték használatbavételét követő négy éven keresztül a  fejlesztés
megvalósulásakor alkalmazandó I. típusú fejlesztés szerinti csatlakozási díjra jogosult. A  négy év eltelte után
a csatlakozási díj számítása tekintetében az (1) bekezdés a) pontja az irányadó.
48. § (1) Amennyiben az 1. § (2) bekezdés 2. pont a) alpontja szerinti fejlesztés esetén az igénylőnként számított beruházási
összeg az  I. típusú fejlesztés szerinti csatlakozási díj kétszeresét meghaladja, úgy a  földgázelosztó az  1.  §
(2) bekezdés 2. pont a) alpontja szerinti II. típusú fejlesztés szerinti csatlakozási díjra jogosult.
(2) Amennyiben a  földgázelosztó a  csatlakozási díjat az  (1)  bekezdésre tekintettel állapította meg, a  földgázelosztó
az  elosztóvezetékre később csatlakozó felhasználó, illetve felhasználók által befizetett csatlakozási díjat
az  (1)  bekezdés szerint csatlakozó felhasználó, illetve felhasználók részére visszatéríti mindaddig, amíg a  később
csatlakozó felhasználó, illetve felhasználók által befizetett összegekkel csökkentett, az  (1)  bekezdés szerint
megfizetett csatlakozási díj egyenlő nem lesz a fejlesztés megvalósulásakor alkalmazandó I. típusú fejlesztés szerinti
csatlakozási díjjal.
(3) A  földgázelosztó az  (1)  bekezdés szerinti fejlesztéssel megvalósult vezetékre történő bekapcsolás esetén
a  vezeték használatbavételét követően az  I. típusú fejlesztés szerinti csatlakozási díjra jogosult, mindaddig, amíg
a  (2)  bekezdés szerinti visszatérítési kötelezettség maradéktalanul nem teljesül. A  visszatérítési kötelezettség
teljesítése után a csatlakozási díj számítása tekintetében a 47. § (1) bekezdés a) pontja az irányadó.
49. § Az 1. § (2) bekezdés 2. pont b) alpontja szerinti fejlesztés esetén a csatlakozási díj megállapításakor figyelemmel kell
lenni
a) a  beruházás során a  számviteli törvény szerint aktiválható eszközértékre, kivéve a  felhasználónál beszerelt
vagy beszerelendő fogyasztásmérő berendezések és nyomásszabályozók számviteli törvény szerint
aktiválható eszközértékre és beszerelési költségre,
b) az  adott beruházással összefüggésben az  egyes értékesítési kategóriánkénti elosztási díjakban elismerésre
kerülő költségelemekre (értékcsökkenés, üzemeltetési költség, tőkeköltség),
c) az  elosztási díjak megállapításakor figyelembe vett kapacitás- és mennyiségi adatokra, valamint a  leendő,
vagy a  már csatlakozott felhasználó által igényelt vásárolt kapacitásra, a  vásárolt földgáz várható
mennyiségére és a kiépített összes kapacitásra.
50. § (1) Az  1.  § (2)  bekezdés 2.  pont b)  alpontja szerinti fejlesztés esetén a  leendő vagy a  már csatlakozott felhasználó
a  fejlesztés földgázelosztó által kiszámított teljes összegét köteles a  fejlesztés megkezdése előtt megfizetni
a földgázelosztó részére.
(2) A csatlakozási szerződés tartalmazza a 45. § (2) bekezdés szerint kiszámított csatlakozási díj összegét, valamint külön
fizetendő tételként a fejlesztés teljes összege és a csatlakozási díj különbözetének összegét.
(3) A  földgázelosztó köteles a  beruházás teljes összege és a  csatlakozási díj különbözetének vagy az  (5)  bekezdés
szerinti esetben a  beruházás teljes összegének visszafizetését megkezdeni a  felhasználó részére, ha a  beruházás
tervezésekor figyelembe vett kapacitásigény az üzembe helyezést követő két egymást követő teljes gázévben teljes
mértékben lekötésre és legalább a gázévente tervezett mennyiség átvételre került. A földgázelosztó a különbözetet,
vagy a  teljes összeget a  fenti két gázév eltelte után két gázév alatt kamatmentesen két egyenlő részletben fizeti
vissza, amennyiben a felek ettől eltérően nem állapodnak meg.
(4) A  leendő vagy a  már csatlakozott felhasználó által fizetendő csatlakozási díjat a  földgázelosztó a  kapacitásigény
alapján értékesítési kategóriánként határozza meg. Több leendő vagy már csatlakozott felhasználó esetén
a csatlakozási díj kapacitásarányosan kerül megállapításra.
(5) A (3) bekezdés szerinti visszafizetést az adott felhasználási helyen földgázt vételező mindenkori ingatlantulajdonos
részére kell teljesíteni.
51. § Kezdő beruházásra történő bekapcsolás vagy fejlesztés esetén a  földgázelosztó a  kezdő beruházásra később
csatlakozó felhasználó, illetve felhasználók által befizetett csatlakozási díjat a  kezdő beruházás alkalmával
csatlakozott felhasználó vagy felhasználók részére azok befizetéseivel arányosan átadja (a  továbbiakban:
visszatérítés). Visszatérítésre legfeljebb addig kerül sor, amíg a kezdő beruházás alkalmával csatlakozott felhasználó
vagy felhasználók által fizetett csatlakozási díjnak az  átadott összeggel csökkentett mértéke egyenlő nem lesz
az I. típusú fejlesztés kapacitás kategóriákra tekintettel meghatározott csatlakozási díjával.
52. § (1) A  földgázelosztó az  51.  § szerinti visszatérítést az  újabb csatlakozások üzembe helyezésétől számított 90 napon
belül teljesíti a jogosult felhasználó részére.
(2) A  47.  § (2)–(4), a  48.  § és az  51.  §-ban foglalt kötelezettségek teljesítése érdekében a  földgázelosztó részletes
nyilvántartást vezet minden csatlakozási díjszámításról.
(3) A  földgázelosztó üzletszabályzata tartalmazza a  47.  § (2)–(4)  bekezdése, a  48.  § és az  51.  § szerinti csatlakozási
díjszámítás és visszatérítés részletes szabályait.
(4) A  48.  § (1)  bekezdés szerinti csatlakozás esetén a  földgázelosztó a  csatlakozási szerződés megkötését követő
10 munkanapon belül a csatlakozás költségeiről – azok indokolásával – részletesen tájékoztatja a Hivatalt.
53. § Kapacitásnövelés esetén, amennyiben a  felhasználó a  megnövekedett kapacitásigény miatt a  továbbiakban
egyetemes szolgáltatásra nem jogosultként vételez, a  felhasználó kapacitásnövelési díjat, valamint az  új
kategóriának megfelelően számított csatlakozási díj és az eredetileg megfizetett csatlakozási díj különbözetét fizeti
meg.
III. FEJEZET
A CSATLAKOZÁSI DÍJAK ALKALMAZÁSI SZABÁLYAI SZÁLLÍTÓVEZETÉKHEZ TÖRTÉNŐ CSATLAKOZÁS ESETÉN
54. § (1) A csatlakozási díj fizetésének esetei
a) a fejlesztés és
b) a kapacitásnövelés.
(2) A szállítóvezetéki csatlakozási díj megállapításakor figyelemmel kell lenni
a) a beruházás során a számviteli törvény szerint aktiválható eszközértékre,
b) az  adott beruházással összefüggésben az  egyes szállítási rendszerüzemeltetési díjakban elismerésre kerülő
értékcsökkenés, üzemeltetési költség, tőkeköltség elemekre, és
c) a  szállítási rendszerüzemeltetési díj megállapításakor figyelembe vett kapacitásra és a  csatlakozás
következtében lekötendő többletkapacitásra. 55. § (1) A szállítóvezetékre történő csatlakozás esetén a csatlakozási díjat a Hivatal GET 108. § (2) bekezdése alapján kiadott
határozata tartalmazza.
(2) Fejlesztés vagy kapacitásnövelés esetén a  leendő vagy a  már csatlakozott felhasználó a  beruházás szállítási
rendszerüzemeltető által kiszámított teljes összegét köteles megfizetni a  szállítási rendszerüzemeltető részére.
A beruházásról szóló megállapodás tartalmazza a 45. § (2) bekezdése szerint kiszámított csatlakozási díjat.
(3) A szállítási rendszerüzemeltető köteles visszafizetni a felhasználó részére a beruházás teljes összege és a csatlakozási
díj közötti különbözetet, valamint a  (4)  bekezdés szerinti esetben a  beruházás teljes összegét, ha a  beruházás
tervezésekor figyelembe vett kapacitás teljes mértékben lekötésre került. Az  elszámolás módját és időbeli
ütemezését a szállítási rendszerüzemeltető üzletszabályzata tartalmazza.
IV. FEJEZET
A CSATLAKOZÁSI DÍJAK ALKALMAZÁSI SZABÁLYAI FÖLDGÁZTERMELŐ CSATLAKOZÁS ESETÉN
56. § (1) A  földgáztermelő részére történő fejlesztés kizárólag a szállító- vagy az elosztóvezetéken kialakítandó csatlakozási
pont kivitelezését tartalmazza.
(2) A földgáztermelő által fizetendő csatlakozási díj megállapításakor a csatlakozási pont kialakításának költségére kell
figyelemmel lenni.
(3) A  (2)  bekezdésben foglaltaktól eltérően, amennyiben a  csatlakozással érintett elosztói rendszer azon szakaszán,
ahol a  termelői csatlakozás kialakításra kerül, nem biztosítható a  földgáztermelő által betáplált földgázmennyiség
továbbítása, akkor a  meglévő vezetékrendszeren szükségessé való hálózatfejlesztés költsége és a  betáplálásra
kerülő földgáz műszaki, minőségi paramétereinek méréséhez szükséges eszközök költsége is figyelembevételre
kerül.
57. § (1) A  földgáztermelő által fizetendő csatlakozási díjat a  Hivatal GET 108.  § (2)  bekezdése alapján kiadott határozata
tartalmazza.
(2) A földgáztermelő elosztóvezetékre történő csatlakozási igénye esetén a csatlakozási díjat az 50. § (1) bekezdésében
foglaltak szerint, szállítóvezetékre történő csatlakozási igénye esetén az  55.  § (2)  bekezdésében foglaltak szerint
fizeti meg.
HARMADIK RÉSZ
A KÜLÖN DÍJAK I. FEJEZET
ÁLTALÁNOS RENDELKEZÉSEK
21. A külön díj fizetésére kötelezettek köre 58. § (1) A rendszerüzemeltető a Hivatal GET 106. § (3) bekezdése szerinti határozatában felsorolt szolgáltatásokon túl egyéb
nem piaci alapú szolgáltatásokat külön díj ellenében nem végezhet.
(2) A
a) földgázelosztó számára a felhasználó és rendszerhasználó,
b) szállítási rendszerüzemeltető számára a rendszerhasználó és
c) földgáztároló számára a rendszerhasználó
a Hivatal GET 106. § (3) bekezdése szerinti határozatban foglalt külön díjat fizeti meg.
22. A rendszerüzemeltetők által nyújtott szolgáltatások díjainak alkalmazási szabályai
59. § (1) Ha a  földgázelosztó a  GET 16.  § (1)  bekezdése alapján a  földgáz-szolgáltatást felfüggeszti, a  felfüggesztéstől
számított 8 napon belül a felfüggesztés tényéről a földgázkereskedőt és a felhasználót, valamint a fizetendő külön
díjról a felhasználót értesíti.
(2) Az  (1)  bekezdés szerinti felfüggesztés esetén a  fizetési felszólításért és kikapcsolási értesítőért az  az engedélyes
külön díjat számít fel, amely a fizetési felszólítást vagy kikapcsolási értesítőt kibocsátotta.
60. § (1) Ha jogerősen megállapítást nyer, hogy a felhasználó nem követett el szerződésszegést, akkor az érintett engedélyes
köteles a  felszámított külön díjat a  Polgári Törvénykönyvről szóló törvény szerinti kamattal együtt 8 napon belül
a felhasználónak visszatéríteni.
(2) Az  érintett engedélyes a  felhasználó kérésének megfelelő fizetési mód szerint – ennek hiányában a  felhasználó
számlafizetési módja szerint – köteles teljesíteni az  (1)  bekezdés szerinti visszatérítést a  felhasználó vagy a  fizető
számára.
61. § Nem kérhető külön díj abban az esetben, ha az érintett engedélyes a szerződésszegés miatt kötbérigényt érvényesít.
62. § Ha a  földgázelosztó a  GET 16.  § (1)  bekezdése alapján a  földgáz-szolgáltatást felfüggeszti, a  felfüggesztéstől
számított 8 napon belül a felfüggesztés tényéről a földgázkereskedőt és a felhasználót, valamint a fizetendő külön
díjról a felhasználót ajánlott levélben értesíti.
63. § (1) Ha a felhasználó előzetes értesítése és az előzetes időpont-egyeztetés ellenére a felhasználó által megrendelt külön
díjas szolgáltatás teljesítésére a felhasználónak felróható okból nem kerül sor, a földgázelosztó jogosult a felhasználó
irányában a külön díj felszámítására.
(2) Ha a felhasználó a szolgáltatást legalább az egyeztetett időpont előtti munkanap 16 óráig lemondja, a felhasználó
mentesül a külön díj és az (1) bekezdés szerinti külön díj megfizetése alól.
64. § (1) Az Árszabályozási keretrendelet 14. § a) pont ab) alpontjába foglalt szolgáltatás esetében a  földgázelosztó a 63. §
(2)  bekezdése szerinti díjon felül a  kétféle fogyasztásmérő berendezés nyilvántartási értékének különbözetét is
jogosult felszámítani.
(2) Az  Árszabályozási keretrendelet 14.  § a)  pont ac)  alpontjában foglalt szolgáltatás esetében a  63.  § (2)  bekezdése
szerinti díjat csökkenteni kell a  kétféle fogyasztásmérő berendezés nyilvántartási értékének különbözetével, ha
a földgázelosztó az (1) bekezdés szerinti különbözetet a szolgáltatás nyújtása során felszámította.
65. § A Hivatal elnökének határozatában megállapított díjak az általános forgalmi adó összegét nem tartalmazzák.
66. § (1) Az  Árszabályozási keretrendelet 14.  § (2)  bekezdés szerinti díjakat a  rendszerhasználó igénye alapján a  szállítási
rendszerüzemeltető nyújtja.
(2) A  jogcím-átvezetési díjat annak a  rendszerhasználónak kell megfizetnie, aki a  földgázszállító rendszer valamely
betáplálási vagy kiadási pontján vagy a  magyar gázkiegyenlítési ponton földgáz feletti rendelkezési jogot más
rendszerhasználónak átad.
(3) Az  alapszolgáltatásokhoz kapcsolódó jogszabály alapján biztosított adatforgalmon túl a  rendszerhasználó által
igényelt adatszolgáltatásokért kell az igénylőnek a külön díjat megfizetnie.
23. Vegyes rendelkezések 67. § (1) A rendszerüzemeltető tájékoztatás céljából az e rendelet és az Árszabályozási keretrendelet szerinti szolgáltatások
listáját és azok díjainak érvényes, általános forgalmi adó nélküli és azzal növelt értékeit az ügyfélszolgálati irodáiban
és internetes honlapján hozzáférhetővé teszi.
(2) Az  e  rendelet és az  Árszabályozási keretrendelet szerinti szolgáltatások részletes listáját és azok részletes díjainak
általános forgalmi adó nélküli és azzal növelt értékeit a rendszerüzemeltető üzletszabályzatában is feltünteti.
ZÁRÓ RENDELKEZÉSEK 68. § Ez a rendelet 2017. január 1-jén lép hatályba.
69. § Hatályát veszti
a) a  földgáz rendszerhasználati díjakról, a  rendszerüzemeltető által nyújtott szolgáltatás minőségének
a  rendszerhasználati díjakon keresztül történő ösztönzésének szabályairól, a  nyújtott szolgáltatás
minőségétől függően alkalmazható rendszerhasználati díjakról, valamint a  rendszerhasználati díjak
alkalmazásának feltételeiről szóló 1/2013. (VII. 11.) MEKH rendelet,
b) a  földgáz csatlakozási díjak meghatározásának szempontjairól, a  csatlakozási díjak elemeiről,
a  csatlakozási díjakról és alkalmazásuk szabályairól, valamint a  villamos energia hálózati csatlakozási díjak
meghatározásának szempontjairól, a  díjak elemeiről, mértékéről és alkalmazásuk szabályairól szóló 7/2014.
(IX. 12.) MEKH rendelet módosításáról szóló 9/2014. (IX. 29.) MEKH rendelet.
Dr. Dorkota Lajos s. k.,
 elnök